کوردیپێدیا - بەهائەدین ئەحمەد ئەمین عەلی\n✌ بەهائەدین ئەحمەد ئەمین عەلی - بەهادین تەقتەقی | پۆل: شەهیدان | زمانی بابەت: 🏳 کوردیی ناوەڕاست\nبەهائەدین ئەحمەد ئەمین عەلی\nشەهیدی نەمر : بەهائەدین تەق تەقی\nباوکی نووسەری لاو هەرێم هەژانهەرێم هەژان\nئەو رۆژگارەی توێژێکی خوێن گەرم سەرقافلەی رێکخستنەکان و پێشەنگ لە خۆپیشاندانەکانی دژی سەدام و رژێمەکەی،خوێندکارانی هەولێرو دەوروبەری دەسەلاتی ئەوکاتیان هەراسان کردبوو، بەلام بەداخەوە ئەم دەسەلاتە بۆگەنە باوەری بەمافی مرۆڤ و خۆشیەکانی ژیان نەبوو بۆ میللەتی کورد.لەم قۆناغە هەستیارانەی سالانی هەشتاکان زۆرینەی کوردپەروەران هاوکارو پشتیوان بوون بۆ لێدانی پیاوانی رژێم و هەراسان کردنیان تا دان بنێ بە مافە سەرەتاکانی میللەتێک کە هەمیشە لەلایەن وولاتانی داگیرکەر غەدری لێ کراوە.. یەکێک لەو خوێندکارو گەنجە رۆشنبیرانەی ئەوێ رۆژێ لە تەق تەق بەوپەری شانازیەوە،بەوپەری چاو نەترسیەوە هاتە کۆری خەبات سەرەتا لە رێکخستنەکانەوە، دواتر لە شۆرش و خەباتی چەکداریەوە بەشداربوو ئەویش شەهیدی جوان و باڵا بەرز (بەهائەدین تەق تەقی) بوو. ناوبراو کەسێکی لێهاتوو، رۆشنبیر، بە ئەمەک و وەفادار بۆ کوردایەتی، لە ڕیزەکانی یەکیەتی نیشتمانی کوردستان، خەرمانێکی پر بەرهەم بوو. لەناو پێشمەرگەو کۆمەلانی خەلکی ناوچەکە شایستەو رێز لێ گیراو بوو، کادیرێکی بە سەلیقەو دوور بین بوو بۆکاری رێکخراوەیەیی. بەلام بەداخەوە دلسۆزیەکەی پێوەرنەدەکرا و هەلپەی زۆری کرد تا زۆرترین دلسۆزی بنوێنی بۆیە لە قۆناغێکی تایبەتی کاری رێکخراوەیی دا دەستگیرکراو دواتر لەگەڵ ژمارەیەک هەڤاڵی تر لە سێدارە دران کە لە خوارەوە ئاماژەم بە ناوەکانیان کردووە لەگەل بەلگە نامەی لە سێدارە دانیان. روحت شاد کورە جوان و خۆشەویستەکەی تیپی 93ی کۆیە.\nناوی تەواو : بەهائەدین ئەحمەد ئەمین عەلی\nناسراو بە : بەهائەدین تەق تەقی\nسالی لەدایک بوون : 1958\nشوێنی لە دایک بوون : ناحیەی تەق تەق / پارێزگای هەولێر\nعە شیرەت : روبیعی\nئاستی خوێندن : ئامادەیی کشتوکاڵی تەق تەق\nباری خێزانی : خێزاندار\nناوی هاوسەری شەهید : کابان حەوێز\nناوی مندالەکانی شەهید : کوێستان /هەرێم / رێژنە / هەلدێر\nساڵی پەیوەندی بە رێکخستن لە شۆرشی نوێ : 1979 لە کەرتی شەهید (ئاودێر)\nئۆرگان : کۆمەلەی رەنجدەرانی کوردستان\nساڵی پەیوەندی بە هێزی پێشمەرگەوە : 1983\nئۆرگان : تیپی (99) ی بیتوێن\nدواتر گواسترایتەوە تیپی (93) ی کۆیە.\nرۆژو مانگ و ساڵی شەهید بوون : 27-06-1988\nشوێنی شەهید بوون : بەرێوەبەرایەتی ئاسایشی هەولێر(ئەمنی اربیل)\nشەهید بەهائەدین لەگەڵ (9) هەڤالی تری لە سێدارە دران. بەناوەکانی (تاریق تاهیر عەلی / سالار سالح عەلی / محەمەد خدر معروف/ سالم عەزیز تۆفیق/ خدر یوسف باپیر/ شاکر فتاح ئەحمەد/ خدر محەمەد دەروێش/ لەعلی عەزیز مستەفا/ سلێمان خدر محەمەد...\nلە 16/ 9/ 1991 شوێنی لە سێدارەدانیان دۆزراوەتەوە بەڵام هیچ ئاسان کاریەک نەکراوە تا تەرمەکان لێک جیابکرێنەوەو بیان گەڕێنەوەوە بۆ زێدی خۆیان بەداخەوە تا ئێستاش ئەم شەهیدە گۆڕی نییە.\n#هەرێم هەژان |\n1. 👁 بەڵگەنامەی لەسێدارەدانی پۆلێک شەهید لەلایەن رژێمی بەعسەوە\n1. 👁 هەرێم هەژان\n📅 رۆژی کۆچی دوایی: 27-06-1988\n⚰ هۆکاری گیان لەدەستدان: لەسێدارەدان\n➕ ئەم بابەتە لەلایەن: (زریان سەرچناری)ەوە لە: Oct 14 2018 8:54AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Oct 14 2018 10:19AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Oct 14 2018 10:19AM باشترکراوە\n👁 ئەم بابەتە 2,018 جار بینراوە\n📷 فایلی وێنە 1.0.1 36 KB Oct 14 2018 9:00AM زریان سەرچناری


بۆچونێك دەربارەی قەوارە و ناقەوارەیی هەرێمی کوردستان … زاهیر باهیر – Dengekan\nbyZahir Bahir\tJuly 12, 2020\tGeneral, Opinion\nپێنجەم: لە ڕوی کۆمەڵایەتییی و ڕووەکانی دیکەوە: کە باس لە ڕوی کۆمەڵایەتی قەوارەی هەرێم دەکەم مەبەستم هەموو لایەنە کۆمەڵایەتییەکانە هەر لە ڕؤشبنیریی و پەروەردە و فەرهەنگیی و کولتوریی و هونەر و وێژە و پەیوەندی کۆمەڵایەتی و خوو و نەریتی مرۆیانە. لەم پەیوەندییەدا پرسی ژنان ، ڕایسیزم ، دین و ئاینیش دەگرێتەوە، کە لە سەراپای هەر یەکێك لەوانە، پەیوەندییە کۆمەڵایەتییە خراپەکە ، بە خەستی ڕەنگدەداتەوە.\nکەواتە کرۆکی پرسەکە ئەوەیە، قەوارەیەك کە لەلایەن پارێزەری قەوارەکەوە لە هەموو ئەو ڕوانەوە کە لە سەرەوە باسم کردن ئاوا ئەتك کرابێت؟ دانشتوانەکەی ئاوا بارودۆخی هەموو لایەنەکانی ژیانیان خراپ بووبێت، ئاڵهای سەردەمی صەدام حوسەین بکەنەوە، ئایا ئەمە چی دەگەیەنێت؟ قەوارەیەك ئازادیی تێدا نەبێت، تۆپی ئێرانی و تەیارەی دەوڵەتی تورکییە هەر کەسێکیان بوێت، هەر بنکە و بارەگایەکیان بوێت لەهەر شوێنێکدا بێت بتوانن بیپێکن و بێ ئەوەی پارێزەی قەوارە ” حکومەتی هەرێم” تەنانەت بە ساردێکیشەوە سەرزەنشتێکیشیان بکات، ئایا ئەم وڵاتە قەوارەی هەیە؟ یاخود ئەمە هەر قەوارەیەکە لە مەیدانی ساخکردنەوەی ململانێ نێوانی ولاتان و تیرۆرکردنی نەیارەکانیانا؟ قەوارەیەك بەو دەوڵەمەندییە کە هەموان دەیزانین بووەتە سەرچاوەیەکی خێر و بەرەکەت و بەسەر ئێران و تورکیا و ولاتانی دیکەدا، ڕژاوە ، بەڵام ئایا دانیشتوانی ئەم قەوارەیە جگە لە کوێرەوەریی چی دیکەیان لەم هەموو سامانە، چنیوەتەوە؟ ئا لەم بارەدا دانیشتوانی ئەم قەوارەیە لەبەردەم سێ گریمانان، ڕازیبوون بەم قەبارەیە، ڕادەستکردنەوەی بە حکەموتی بەغداد یاخود ڕەتکردنەوەی هەردوکیان و بنیاتنانی قەوارەیەکی نوێ؟ وەڵام لای خوێنەر و دانیشتوانی قەوارەکەیە.\nPrevious من قفڵە ژەنگاوییەکان ناکەمەوە، قفڵە داخراوەکانیش ناشکێنم.. بەشی پێنجەم…خۆدواندنی: ستیڤان شەمزینی\nNext بە سینەماییکردنی ڕۆمانی خەیاڵی زانستی … باسی شەشەم … د. گۆران سەباح


خۆشویستن ئاقڵانەیە، ڕق لێبوونەوە بێ ئەقڵانەیە – بڵۆگی لائق\nخۆشویستن ئاقڵانەیە، ڕق لێبوونەوە بێ ئەقڵانەیە\nPosted on كانونی یه‌كه‌م 31, 2015 ئازار 30, 2016 by Layik\nنهێنی ئەوەی هەموو کەسێ بەدوای ئەوەدا ئەگەڕێ کەسێکی تر خۆشی بوێت کەچی زۆر لەخۆی ناکا کەسی خۆش بوێت، لەهەمان کاتیشدا لافی گەورە لەسەر “خۆشەویستی” لێ ئەدات، لە شیکارەکانی بێرتراند ڕەسڵدایە. ڕەسڵ خۆشویستن بە دروستکردن و ڕق لێبوونەوەش بە کاولکردن ئەزانێ. لە جێگایەکی تریش خۆشویستن بە ئاقڵانە و ڕق لێ‌بوونەوەش بە بێ ئەقڵی ئەزانێت.\nهەروا دروستکردن بە کارێکی سەخت و کاولکردنیش بە ئاسان ئەزانێت (هەر واشە بە ئەقڵی هەموومان). ئێ بەشەریش بە سروشت کاری ئاسان هەڵەبژێرێت.\nبۆیە چاوەڕێ ئەکا خەڵکی تر خەریکی دروست کردن (کارە سەختەکە) بن و جەنابیشی بە دڵی خۆی کاولکاری (ئاسانەکە) بکات. ئەیەوێ بە پۆستاڵ بکەوێتە ناو باخ و باخاتی خەڵکی، بەوەش ناوەستێ چاوەڕێیە خەڵک شوێن-پێ-کانی جەنابی بکەنەوە بە گوڵ و گوڵزار بۆی.\nئەمە فەلسەفە نیە و ئەوی بڵێ تێ ناگەم خۆی گێل ئەکا و ئاسان هەڵەبژێرێ، ئەمە ئەقڵ و بیرکردنەوەیەکی یەکجار سادەیە کە چارەسەری جەنگە گەورەکانی پێ ئەکرێ. بڵاوکردنەوەی خۆشەویستی زۆربەی زۆری کێشەکان چارەسەر ئەکا.\nگوڵەکەی خوارەوەش، گوڵەکەی مامۆستا ئەحمەد مەهدیە کە تا دوا ساتی ژیانی خەریک بڵاوکردنەوەی خۆشەویستی بوو. زۆرێکمان بە عەیبەی ئەزانین.\nPosted in ژیان، بیر، بێرتراند ڕەسڵ، خۆشەویستی، شادیلێدوانێک بنووسە\n← کات چیە؟\nئەم ناوبانگەش چی بەسەر دێ؟ →


ئێس ڤی درۆچتێرسین/ئاسیل - Soccer - Yariga - Results, fixtures, tables and statistics\nئێس ڤی درۆچتێرسین/ئاسیل\n18/11/18 سانت پاولی II 0 - 1 درۆچتیرسین/ئاسیل بینینی ڕووداوەکان زانیاری زیاتر لەسەر ئەم یارییە\n23/11/18 درۆچتیرسین/ئاسیل 1 - 0 هانۆڤێر ٩٦ II بینینی ڕووداوەکان زانیاری زیاتر لەسەر ئەم یارییە\n02/12/18 Germania Egestorf 3 - 0 درۆچتیرسین/ئاسیل بینینی ڕووداوەکان زانیاری زیاتر لەسەر ئەم یارییە\n07/12/18 درۆچتیرسین/ئاسیل 2 - 1 شوارز-ڤیب رێهدین بینینی ڕووداوەکان زانیاری زیاتر لەسەر ئەم یارییە\n03/02/19 درۆچتیرسین/ئاسیل 4 - 3 Teutonia Hamburg زانیاری زیاتر لەسەر ئەم یارییە\n23/02/19 فێردێر برێمن II 14 : 00 درۆچتیرسین/ئاسیل زانیاری زیاتر لەسەر ئەم یارییە\n01/03/19 درۆچتیرسین/ئاسیل 20 : 00 ئۆڵدینبێرگ زانیاری زیاتر لەسەر ئەم یارییە\n10/03/19 هۆڵستاین کیلێر II 14 : 00 درۆچتیرسین/ئاسیل زانیاری زیاتر لەسەر ئەم یارییە\n15/03/19 درۆچتیرسین/ئاسیل 19 : 00 ۆڵفسبۆڕگ II زانیاری زیاتر لەسەر ئەم یارییە\n24/03/19 ئینتراخت نۆردیستید 14 : 00 درۆچتیرسین/ئاسیل زانیاری زیاتر لەسەر ئەم یارییە\n2018/2019 2017/2018 2016/2017 2015/2016 2014/2015 2013/2014 2012/2013 2019 2018 2015 2012 2018/2019 2016/2017 2018/2019 2017/2018 2016/2017 2015/2016 2013/2014\nF. Klinkmann 22 years old 3 0\nJ. Quack 18 years old 0 0\nP. Siefkes 29 years old 19 0\nS. Behrmann 29 years old 16 2\nHassan El Saleh 22 years old 12 0\nM. Klee 30 years old 13 0\nE. Kleine 23 years old 12 0\nN. Mau 25 years old 17 3\nL. Rogowski 25 years old 15 0\nJ. Stöhr 20 years old 19 1\nM. Winkelmann 28 years old 4 0\nH. Breede 18 years old 0 0\nJ. Edeling 25 years old 15 2\nJ. Elfers 23 years old 7 2\nD. Fiks 28 years old 14 0\nL. Giwah 19 years old 1 0\nJ. Gooßen 23 years old 20 6\nN. Hadaschik 19 years old 4 0\nT. Hermandung 21 years old 21 1\nO. Ioannou 29 years old 14 0\nJung Sung-Hyan 23 years old 17 4\nF. Nagel 26 years old 17 1\nS. Zöpfgen 29 years old 5 1\nM. Andrijanic 26 years old 21 6\nP. Meyer 19 years old 0 0\nA. Neumann 29 years old 16 3\nE. Pini 27 years old 3 1\nL. Uder 36 years old\nGauensieker Str. 36\nReg. Cup Niedersachsen ئەڵمانیا 2


کوردیپێدیا - 19-05-1981\n📅 19-05-1981 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n1. 👁 ئیحسان حەمە ساڵح ناسراو بە فائیق\n2. 👁 ئەمین حوسێن حەسەن شین غولام\n3. 👁 بابان ئەحمەد محەمەد عەبدولڕەحمان\n4. 👁 جەبار ئەحمەد موراد ڕەزا ناسراو بە جەبار ئەحمەد زەریفە\n5. 👁 سەباح مەجید سەعید\n6. 👁 عەبدولسەمەد محەمەدئەمین چەمچەماڵی\n7. 👁 عەدنان سابیر خدر\n8. 👁 محەمەد عەلی محەمەد ناسراو بە مامە\n9. 👁 موحسین ئەحمەد عەبدولڕەحمان\n10. 👁 مەحمود ڕەشید مەجید\n➕ ئەم بابەتە لەلایەن: (هاوڕێ باخەوان)ەوە لە: Jan 18 2017 8:37PM تۆمارکراوە\n👁 ئەم بابەتە 4,056 جار بینراوە


19.02.2020 08:03 PM\nنووسینگەی رۆژنامەوانی كۆسرەت رەسول عەلی روونکردنەوەیەکی بڵاوکردەوە و رەتیدەکاتەوە رەزامەندبووبێت لەسەر رێككەوتنی نهێنی لەژوورە تاریكەكان بۆ هەڵبژاردنی دوو هاوسەرۆك بۆ یەكێتی نیشتمانی كوردستان.\nژیان_ سلێمانی: نووسینگەی رۆژنامەوانی كۆسرەت رەسول عەلی، روونکردنەوەیەکی ئاڕاستەی ئەندامانی ئەنجومەنی سەركردایەتی و ئەنجومەنی باڵای سیاسی ئەندام و لایەنگرانی یەكێتی نیشتمانی كوردستان و جەماوەرەکەی دەکات و دەڵێت، لە دوێنێوە دەنگۆیەك بڵاوبووەتەوە گوایە هەڤاڵ كۆسرەت رەسوڵ سەرۆكی ئەنجامی باڵای سیاسی و بەرژەوەندی یەكێتی رەزامەندبووە و رێككەوتنی نهێنی لە ژوورە تاریكەكان ئەنجامداوە بۆ هەڵبژاردنی دوو هاوسەرۆك بۆ یەكێتی نیشتمانی كوردستان.\nدەشڵێت، کۆسرەت رەسوڵ هیچ رێككەوتنێكی نهێنی ئەنجام نەداوە، هەمیشە لەگەڵ تەبایی و یەكڕیزی نێوان هەڤاڵانی یەكێتیی نیشتمانی كوردستانە و ڕایوایە ئەمڕۆ و ئایندەی یەكێتی پێویستی بە هەموو هەڤاڵانە و دەبێ هەموو پێكەوە كاربكەن بۆ سەرخستنی یەكێتی و خزمەتكردنی هاووڵاتیانی كوردستان.\nدوێنێ سێشەممە، ١٨ی شوباتی ٢٠٢٠، ئەنجوومەنی سەرکردایەتی یەکێتی بە زۆرینەی دەنگی ئەندامانی ئەنجوومەنەکە لاهور شێخ جەنگی و بافڵ تاڵەبانی بە هاوسەرۆکی یەکێتی نیشتمانی کوردستان هەڵبژێردران.


نەتەوە | 16:57:40 2019-10-08 | (246) جار خوێندراوەتەوە\nئەمڕۆ سێشەممە، گرێبەستی پڕۆژەی پێدانی لۆگۆ بۆ تەكسیەكان لەگەڵ سێ كۆمپانیای ناوخۆیی لە هەولێر، سلێمانی و دهۆك واژۆ كرا، هاوكات ناوەڕۆكی ڕێككەوتنەكە و ڕێكخستنه‌وه‌ی كاری تەكسی ڕاگەیەنرا.\nلەكۆنفڕانسێكی ڕۆژنامەوانیدا ئانۆ جەوهەر، وەزیری گواستنەوە و گەیاندن ڕایگەیاند، مەبەستمانە كاری تەكسی لەهەرێمی كوردستان ڕێكبخەینەوە و ئەمڕۆش بەئامادەبوونی نوێنەری وەزارەتی ناوخۆ و سەندیكاكانی گواستنەوە، گرێبەستی پڕۆژەی پێدانی لۆگۆ بۆ تەكسیەكان لەگەڵ سێ كۆمپانیای ناوخۆیی لە هەولێر و سلێمانی و دهۆك واژۆ كرا، بەپێی گرێبەستەكە ماوەی جێبەجێ كردنی پڕۆژەكە 180 ڕۆژە و كاركردنی تەكسی بە سیستەم دەكرێت و هێڵەكانی ناوخۆی شارەكان و دەرەوەی شارەكان جیادەكرێتەوە.\nوتیشی: "بۆهەر پارێزگایەك ڕەنگی تایبەت دیاری كراوە و لۆگۆی تاكسیەكانی شاری هەولێر سوور و شاری سلێمانی شین و پارێزگای دهۆك ڕەنگی ڕەش و تەكسی شارۆچكەكانیش ڕەنگی لۆگۆیان قاوەیی دەبێت، بەهیچ شێوەیەك نابێت تەكسی شارێك لە شارێكی تر كاربكات و هەروەها تەكسی هێڵەكانی دەرەوەی شارەكان و ناوخۆی پارێزگاكانیش بەهەمان شێوە دەبێت".\nئانۆ جەوهەر سەبارەت بەنرخی لۆگۆكان وتی: "نرخی دانانی لۆگۆكان لە شارێكەوە بۆ شارێكی تر جیاوازە و بەگوێرەی كەمترین نرخە، كە كۆمپانیاكان لە تەندەری پڕۆژەكە بۆ وەزارەتیان گەڕاندۆتەوە، بۆ هەر تەكسیەك لە هەولێر 18 هەزار دینار و لە سلێمانی 18 هەزار و 710 دینار و لە دهۆك 12 و 500 دینار دەبێت، هەروەها هەر تەكسیەك ژمارەی تایبەتی وەكو كۆدێك لەسەر لۆگۆكەی دەبێت و لەڕێگەی سەنتەرێكی تایبەت لەشارەكان لۆگۆكە دەدرێت بە شۆفێران".\nهێمای بۆ ئه‌وه‌شكرد، هەر شۆفێرێك پێشینەی تاوانی هەبێت یا ئەوانەی پێشینەی تاوانكاریان هەیە، بەپێی ئەو سیستەمە ڕێگایان پێنادرێت لەمەودوا كاری شۆفێری تەكسی بكەن، بۆ ئەمەش پێویستە بۆ پێدانی لۆگۆ و كاری شۆفێری تەكسی، هەر شۆفێرێك دەبێت فۆڕمی ئەستۆپاكی ئەنجامنەدانی تاوان لە فەرمانگەی بەڵگەی تاوان بهێنێت”.


هەولێر، 10 شوێن داخران و چەند بڕیارێكیش دران - تۆڕی میدیایی خەڵک\nتیمەكانی قایمقامیەت و گەشتوگوزاری هەولێر 10 هۆڵ، رێستۆرانت و هۆتێل دادەخەن قائیمقامیش دەڵێت بەهۆی پابەند نەبونیان بە رێنماییە تەندروستییەكان بووە.\nنەبەز عەبدولحەمید قایمقامی هەولێر رایگەیاندووە، ئەو شوێنانە پێچەوانەی رێنماییەكان لایڤ میوزیكیان سازكردبوو كە بەپێی بڕیارەكانی ژووری ئۆپەراسیۆنەكانی هەولێر، باڕ، رێستۆرانت و ئەو شوێنانەی قەرەباڵغی تێدا دروست دەبێت پێویستە لە دوای كاتژمێر 12:00ـی شەو دابخرێن.\nقایمقامی هەولێر دەشڵێت، لیژنەكانیش بەردەوام دەبن بۆ سزادانی ئەو كەسانەی پابەند نابن و ئەو شوێنانەی پێشتریش داخرابوون، بە داخراوی دەمێننەوە.\nبە وتەی قایمقامی هەولێر، دانانی پرسە، ئاهەنگی بووكگواستنەوە و كۆبوونەوە و بۆنەی كۆمەڵایەتی قەدەغەیە.\nوتیشی، بۆ رێگری لە بڵاوبوونەوەی زیاتری كۆرۆنا جەخت لە بەستنی ماسك دەكەینەوە لە شوێنە گشتییەكان و هەر كەسێكیش پابەند نەبێت سزا دەدرێت.\nیەكێكی دیكە لە بڕیارەكان بۆ رێگری لە بڵاوبوونەوەی كۆرۆنا، داخستنی بازگەكانە بەڕووی پاسی گەشتیاران كە لە رۆژی هەینی كاتژمێر 08:00ـی شەوەوە چووەتە بواری جێبەجێكردنەوە. نەبەز عەبدولحەمید وتی، ئەوانەی دێنە هەولێر دەبێت بۆ كاری پێویست بێت لە ئەمڕۆوە تیمەكانی تەندروستی لە بازگەكان جێگیركراون.\n13 نیسان 2021 2.22 pm\nخەڵك-ئارام سەردار بەمەبەستی گرتنەبەر و جێبەجێكردنی ڕێوشوێنەكانی خۆپارێزی لەمزگەوتەكان پارێزگاری هەولێر…


ئیبن قەییم - ویکیپیدیا، ئینسایکڵۆپیدیای ئازاد\nشەمسەددین ئەبوو عەبدوڵڵا محەممەد بن ئەبووبەکر بن ئەییوب بن سەعد بن حریز بن مەککی زەینەددین زوڕعی (بە عەرەبی: شمس الدین أبو عبداللە محمد بن أبو بکر بن أیوب بن سعد بن حریز بن مکي زین الدین الزرعي)  پاشان دیمەشقی ناسراوە بە ئیبن قەییم ئەلجەوزییە (ابن القیم الجوزیة)، یەکێکە لە زانایانی موسڵمان لە سەدەی ھەشتەمی ھیجری، و خاوەنی چەندان بەرھەم، لە دیمەشق ژیاوە و لەلای ئیبن تەیمیە ی دیمەشقی خوێندوویەتی ١٦ ساڵ و پێی کاریگەر بووە. بەند کراوە لە بەندینخانەی قەڵای دیمەشق لە ڕۆژانی بەندی ئیبن تەیمیە و لێی دەرچووە دوای ئەوەی شیخەکەی مرد ساڵی ٧٢٨ـی کۆچی.\n١.١ پەرستن و زوھدی\n٣ پەیوەندیی بە ئیبن تەیمیە\nلە مانگی سەفەری ساڵی ٦٩١کـ لە دایک بووە. بەرامبەر بە ٢ی شوبات ١٢٩٢زایینی. دەشگووترێ کە ئەو لە شاری ئیزڕەع لە باشووری سووریا و گووتراویشە لە دیمەشق لە دایک بووە. لە بنەماڵەیەکی دیمەشقی کە ناسراو بوون بە زانست و پابەندی بە ئایین، باوکی ماوەیەک دەستگر بووە بە قوتابخانەی جەوزییە (مدرسة الجوزية) لە دیمەشق، هەروەها دوای ئەمە نەوەکانی بەم نازناوە ناسران، و هەندێک لە ئەهلی عیلم هاوبەشییان کردووە لەم نازناوەدا، ئەم قوتابخانەیەش دەکەوێتە (البزورية) کە لە کۆندا ناونرابوو بە (سوق القمح) یان (سوق البزورية) (یەکێک لە بازاڕەکانی دیمەشق)، المسمى قديما سوق القمح أو سوق البزورية (أحد اسواق دمشق)، تا ئێستاش پاشماوەیەکی ماوە...\nپەرستن و زوھدیدەستکاری\nئیبن ڕەجەب وتویەتی: خاوەن عیبادەت و تێکۆشان (تەھەججود) و درێژیی نوێژ بوو بەڕاددەیەکی زۆر ... خەریکی ئینابە و تەوبە و ئیفتیقار و شکانەوە بۆ خوای گەورە بوو ... لەمەدا وەکو ئەو نەمدیوە و لەویش زاناترم نەدیوە ... مەعسومیش نییە، بەڵام وەک ئەوم نەدیوە ... لە کاتی بەند کردنی خەریکی خوێندنەوە و لێوردبوونەوەی قورئان و تەفەککوڕ بوو، بەمەش خوای گەورە دەرگای خێری زۆر لێ کردەوە ... چەند جارا حەججی کردووە و لە مەککەش ژیاوە، خەڵکی مەککەش بەھۆی زۆری تەواف و پەرستش شتی سەیریان لێ باس دەکرد.\nئیبن کەسیر وتویەتی: کەس ناناسم لە جیھانەدا لەم سەردەمەدا لەو خوداپەرستر بێت، و شێوازێکی ھەبوو لە نوێژ زۆر درێژی دەکردەوە، ڕکوع و سوجدەکانی درێژ دەکردەوە، و زۆر لە ھاوەڵانی لۆمەیان دەکرد ھەندێکجار بەڵام ئەو نەدەگەڕاوە و وازی لەمە نەدەھێنا.\nئیبن حەجەری عەسقەلانی وتویەتی: و ئەگەر نوێژی بەیانی بکردایە لە شوێنی خۆی دادەنیشت تا ڕۆژ بڵند دەبوو، دەیوت: ئەمە بەرەبەیانی منە جا ئەگەر داینەنیشتم هێزم دەکەوێت، و دەیوت: بە ئارامگرتن و دڵنیایی ئیمامەت بە دەست دێنێ لە ئاییندا، و دەیوت: پێویستە بۆ ڕێ کراوە (گوزەریو) (السالك) هیممەتێک کە هانی بدات و بەڕێوەی ببات و زانستێک کە بینایی پێ بدات و ڕێگای پیشان بدات.\nئیمامەت لە (الجوزیة).\nپەیوەندیی بە ئیبن تەیمیەدەستکاری\nمێژووناسان هاوڕان لەسەر ئەوەی کە ڕێکەوتی گەیشتنی ئیبن قەییم و ئیبن تەیمیە لە ساڵی ۷۱۲کـ دەستی پێکردووە. ئەمەش ئەم ساڵە بوو کە ئیبن تەیمیە لە میسڕەوە گەڕاوە بۆ دیمەشق و هەر لەوێ ماوە تا مردنی. ئیبن قەییم تاقی کراوەتەوە بەهۆی سەرخستنی شێخەکەی و لەگەڵی بەند کراوە. . ئیبن ڕەجەب وتویەتی: (و بەڕاستی تاقی کراوەتەوە و چەند جار ئازار دراوە و بەند کرا لەگەڵ شێخ تەقیەددین لە کۆتاجاردا لە قەڵاکە، بە جیاوازی لێی (بە تەنها) و لێی نەهاتە دەرەوە تا مردنی شێخ). ئیبن قەییم لە نوونییەکەی (نونية) وەسفی تەوبە کردنەکەی دەکات لەسەر دەستی ئیبن تەیمیە:\nژمارەیەکی زۆر شێخی ھەن، شێخ بەکر ئەبوو زەید کۆی کردوونەتەوە و بیست و پێنجیانی باس کردووە، لەوانە:\nقيّم الجوزية: کە باوکییەتی، زانستی میراتی لێ وەرگرتووە.\nابن تيمية. فیقھ و ئوسوڵی لێ وەرگرتووە.\nبەدرەددین بن جەماعە.\n(أحمد بن عبد الرحمن بن عبدالمنعم بن نعمة النابلسي)\nئیبن شیرازی: باسکراوە لە شیخایەتیی ئیبن قەییم بەڵام سەنەدەکەی باس نەکراوە بۆیە ڕاجیاوازی ھەیە.\nمەجد حەڕانی: ئیسماعیل مەجدەددین بن محەممەد فەڕڕاء شێخی حەنبەلییەکان.\n(أيوب زين الدين بن نعمة النابلسي الكحال).\n(سليمان تقي الدين أبو الفضل بن حمزة بن أحمد بن قدامة المقدسي).\nشەڕەفەددین بن تەیمیە: برای ئیبن تەیمیە.\nئیبن ئەبیلفەتح بەعلی.\n(مجد الدين التونسي).\n(صفي الدين الهندي).\n(إسماعيل بن محمد الحراني).\nبە ھەمان شێوە قوتابییەکانیشی زۆرن شێخ بەکر یازدەی باسکردوون،. لەوانە:\nکوڕەکەی بوڕھانەددین ئیبڕاھیم بن قەییم جەوزییە.\nئیبن ڕەجەب حەنبەلی.\nشێخ بەکر ئەبوو زەید گەیاندوویەتی بە ٩٨،\nگۆڕی زانا ئیبن قەییمی جەوزییە.\nلە شەوی پێنج شەممە ١٣/٧/٧٥١ـی کۆچی (١٣٤٩زایینی) لە کاتی بانگی عیشا لە تەمەنی ٦٠ ساڵی کۆچی دوایی کرد. لە مزگەوتی ئومەوی لە دیمەشق دوای نوێژی نیوەڕۆ نوێژی لەسەر کرا پاشان لە مزگەوتی جەراح (جامع جراح)، لای باوکی لە گۆڕستانی دەرگا بچوکەکە نێژرا.\nكتب ابن القيم وابن تيمية Archived ١٠ی تشرینی دووەمی ٢٠١٦, لە وەیبەک مەشین. على جوجل بلاي\nنظرة على مؤلّفات الإمام ابن القيم، مقال على شبكة الألوكة\n^ ذيل طبقات الحنابلة (2/447 )لابن رجب، ذيل العبر (5/282) للذهبي، المقصد الأرشد (2/ 384) لابن مفلح، الدر المنضد للعليمي (2/ 521)، المنهج الأحمد (5/92) للعليمي ، معجم المؤلفين (3/164)\n^ نسبة إلى زرع، قرية من قرى حوران. انظر: الضوء اللامع للسخاوي (11/204)\n^ نهاية الأرب في فنون الأدب.تأليف أحمد بن عبد الوهّاب النويري.تحقيق فهيم شلتوت.نشر دار الكتب المصرية بالقاهرة ط.الأولى 1998.( 33/ 265-277 ).\n^ الوافي بالوفيات.الصفدي.الطبعة الثانية سنة 1381 هـ ( 2/ 270 ).\n^ ابن قيّم الجوزية حياته آثاره موارده.تأليف بكر بن عبد الله أبوزيد. دار العاصمة. الطبعة الثانية 1423هـ (ص 21).\n^ منادمة الأطلال ومسامرة الخيال.ابن بدران.الطبعة الثانية سنة 1379 هـ طبع المكتب الإسلامي بدمشق ( ص 227 ).\n^ ذيل طبقات الحنابلة-ابن رجب الطبعة الأولى بمطبعة السنة المحمدية سنة 1372 هـ (2 /448).\n^ البداية والنهاية. ابن كثير .المطبعة المتوسطة ببيروت.الطبعة الثانية.(14 /202)\n^ الدرر الكامنة في أعيان المائة الثامنة.ابن حجر العسقلاني.طبعة المدني بمصر سنة 1387 هـ (4 /21-22).\n^ ابن حجر.المرجع السابق.( 4 / 21 ).\n^ ابن كثير.المرجع السابق.( 14 / 117 ).\n^ ابن رجب.المرجع السابق.( 2 / 448 ).\n^ بكر أبو زيد.المرجع السابق ( ص 161 - 178 ).\n^ بكر أبو زيد.المرجع السابق.( ص 179 - 183 )\n^ بكر أبو زيد.المرجع السابق.( ص 185 - 309 ).\n^ ابن رجب.المرجع السابق.( 2 / 450 ).\nالفوائد لابن القيّم: مقدمة التحقيق. د. محمد الإسكندراني\nوەرگیراو لە «https://ckb.wikipedia.org/w/index.php?title=ئیبن_قەییم&oldid=853742»\nدواجار لە ٠٨:٥٩ی ١٧ی تشرینی یەکەمی ٢٠٢١ دەستکاری کراوە


کوردیپێدیا - دەزگای ئایدیا بۆ فکر و لێکۆڵینەوە\n☂ دەزگای ئایدیا بۆ فکر و لێکۆڵینەوە | پۆل: پارت و رێکخراوەکان | زمانی بابەت: 🏳 کوردیی ناوەڕاست\nدەزگای ئایدیا بۆ فکر و لێکۆڵینەوه؛ دەزگایەکە گرنگیی بە چاپ و بڵاوکردنەوەی کتێب و گۆڤار و نامیلکە و وەرگیڕان و لێکۆڵینەوەی فکری و سیاسی دەدات.\nدەزگای ئایدیا لەئێستادا لە ڕێگەی ئەم پڕۆژە و گۆڤارانەوە خزمەت بە خوێنەرانی دەکات:\nدەزگایەکە گرنگیی بە چاپ و بڵاوکردنەوەی کتێب و گۆڤار و نامیلکە و وەرگیڕان و لێکۆڵینەوەی فکری و سیاسی دەدات\n1-ئایدیا: گۆڤارێکە گرنگی بە لێکۆڵینەوە و وەرگێرانی بابەتی فیکری و فەلسەفی دەدات، لەگەڵ هەر ژمارەیەکیشدا فایلێکی تایبەت لەسەر فەیلەسوف و بیرمەندێکی رۆژئاوایی بڵاودەکاتەوە.\n2- ئایدیا دیبلۆماتیک: گۆڤارێکی سیاسیيە و گرنگی بە لێکۆڵینەوە و شرۆڤەکردنی سیاسەتی نێودەوڵەتی دەدات.\n3- کوردستان دیبلۆماتیک: گۆڤارێکی سیاسیيە گرنگی بە لێکۆڵینەوە و شرۆڤەکردنی ئەو روداوانە دەدات، کە تایبەتن بەکورد لە هەر چوار پارچەی کوردستان، لەگەڵ وەرگێڕانی ئەو بابەتانەی دەربارەی دۆزی کورد دەنوسرێت بە زمانە جیاوازەکان.\n4- باران: گۆڤارێکی ئەدەبییە و گرنگی بە لێکۆڵینەوەی ئەکادیمی، ئەدەبی جیهانیی و بەپلەی یەکەم ناوخۆیی دەدات، لەگەڵ هەر ژمارەیەکیشدا چەند فایلێک لەسەر شاعیر و نوسەرە کوردەکان، یان بیانییەکان بڵاودەکاتەوە، لەگەڵ بڵاوکردنەوەی شیعر و چیرۆک بە زمانی کوردی و وەرگێڕان لە زمانە بیانییەکانەوە.\n5-فۆکەس: وەرزنامەیەکی تایبەتە و هەر ژمارەیەک فۆکەس لەسەر بابەتێکی تایبەت و گەرم و هەنووکەیی جیهان دەکات.\n6-پڕۆژەی چەمکە فکری و فەلسەفییەکان: پڕۆژەیەکی نوێی دەزگای ئایدیایە و خۆی لە زنجیرە کتێبێکی گەورەدا دەبینێتەوە، هەر کتێبێک تایبەتە بە چەمکێک، هەموو لایەنەکانی ئەو چەمکە دەخاتەڕوو و لە ڕەهەندە جیاوازەکانەوە پێناسەیەکی تێروتەسەلی لەسەر دەنووسرێت یان وەردەگێڕدرێت و ڕاڤە و شیکردنەوەی تەواوی بۆ دەکرێت.\n7-پڕۆژەی (100) نامیلکەی فەلسەفی: پڕۆژەیەکی فکری فەلسەفەییە بەشێوەیەکی وەرزی (20) نامیلکە بڵاودەکاتەوە (80) لەوانە بڵاوکراوەتەوەو ئەوانی تریش پڕۆژەی داهاتووی دەزگاکەیە.\n8-پڕۆژەی (100) نامیلکەی توێژینەوەی جیهانی: (100) نامیلکەی سیاسی ئابووریە و توێژینەوەی پسپۆڕان و شارەزایانی جیهانی و ناوچەیی و ناوخۆیین. گرنگی بەڕوداوگەلی گڵۆباڵ و ناوچەیی دەدات.\n9-پڕۆژەی کتێب: پڕۆژەیەکی هەمەلایەنی بواری سیاسی، فەلسەفی، فکری و بوارەکانی ترە، تا ئێستا نزیکەی (200) کتێب چاپکراوە.\n053 330 0391 - 0770 195 5044\nناونیشان: سلێمانیسلێمانی – گردی سەرچنار – نزیک کۆمەڵگەی بەهاران\n 📡 ماڵپەڕ | 🏳 کوردیی ناوەڕاست | ماڵپەڕی دەزگای ئایدیا بۆ فکر و لێکۆڵینەوه\n🖇 بابەتە پەیوەستکراوەکان: 243\n1. 👁 ئازادی و خیانەت لە ئازادی\n2. 👁 ئاشنابوون بە ئالتۆسێر\n3. 👁 ئاشنابوون بە ئەلبێر کامۆ - بەرگی 1\n4. 👁 ئاشنابوون بە ئەلبێر کامۆ - بەرگی 2\n5. 👁 ئاشنابوون بە ئەلبێر کامۆ - بەرگی 3\n6. 👁 ئاشنابوون بە ئەنگڵس\n7. 👁 ئاشنابوون بە باشلار\n8. 👁 ئاشنابوون بە بێرتراند راسل\n9. 👁 ئاشنابوون بە بێرکلی\n10. 👁 ئاشنابوون بە پۆپۆلیزم بەرگی 1\n11. 👁 ئاشنابوون بە پۆپۆلیزم بەرگی 2\n12. 👁 ئاشنابوون بە پۆڵ ریکۆر\n13. 👁 ئاشنابوون بە ترۆتسکی\n14. 👁 ئاشنابوون بە تۆتالیتاریزم بەرگی 1\n15. 👁 ئاشنابوون بە تۆتالیتاریزم بەرگی 2\n16. 👁 ئاشنابوون بە تۆماس ئەکیونی\n17. 👁 ئاشنابوون بە تۆماس مۆر\n18. 👁 ئاشنابوون بە جان جاک رۆسۆ\n19. 👁 ئاشنابوون بە جاک لاکان\n20. 👁 ئاشنابوون بە جۆن ستیوارت میل بەشی 1\n21. 👁 ئاشنابوون بە جۆن ستیوارت میل بەشی 2\n22. 👁 ئاشنابوون بە جۆن ستیوارت میل بەشی 3\n23. 👁 ئاشنابوون بە جۆن لۆک\n24. 👁 ئاشنابوون بە جیل دۆڵۆز - بەرگی 1\n25. 👁 ئاشنابوون بە جیل دۆڵۆز - بەرگی 2\n26. 👁 ئاشنابوون بە درێدا\n27. 👁 ئاشنابوون بە ديکارت\n28. 👁 ئاشنابوون بە دۆرکهایم\n29. 👁 ئاشنابوون بە رۆزا لۆکسۆمبۆرگ\n30. 👁 ئاشنابوون بە سپینۆزا\n31. 👁 ئاشنابوون بە سلاڤۆی ژیژەک\n32. 👁 ئاشنابوون بە سیمون دی بو ڤوار\n33. 👁 ئاشنابوون بە فۆکۆ\n34. 👁 ئاشنابوون بە فیورباخ\n35. 👁 ئاشنابوون بە گرامشی - بەرگی 1\n36. 👁 ئاشنابوون بە لایبنتز\n37. 👁 ئاشنابوون بە لینین بەرگی 1\n38. 👁 ئاشنابوون بە لینین بەرگی 2\n39. 👁 ئاشنابوون بە لیوتار\n40. 👁 ئاشنابوون بە مانیفێستی حزبی کۆمۆنیست\n41. 👁 ئاشنابوون بە میکاڤیلی\n42. 👁 ئاشنابوون بە هانا ئارێنت\n43. 👁 ئاشنابوون بە هایدگەر\n44. 👁 ئاشنابوون بە هیگڵ 2\n45. 👁 ئاشنابوون بە هیوم\n46. 👁 ئاشنابوون بە ڤۆڵتێر\n47. 👁 ئاشنابوون بە کارل پۆپەر\n48. 👁 ئاشنابوون بە کارل مارکس - بەرگی 1\n49. 👁 ئاشنابوون بە کارل مارکس - بەرگی 2\n50. 👁 ئاشنابوون بە کارل مارکس - بەرگی 3\n51. 👁 ئاشنابوون بە کارل مارکس - بەرگی 4\n52. 👁 ئاشنابوون بە کارل مارکس - بەرگی 5\n53. 👁 ئاشنابوون بە کارل مارکس - بەرگی 6\n54. 👁 ئاشنابوون بە کارل مارکس - بەرگی 7\n55. 👁 ئاشنابوون بە کارل مارکس - بەرگی 8\n56. 👁 ئالان بادیۆ\n57. 👁 ئامانجی فەلسەفە، جوانکردنی ژیانە\n58. 👁 ئومێد بە زیندویی بهێڵەرەوە\n59. 👁 ئومێدی خۆرەتاوی من - نامەکانی ئەحمەدی شاملو بۆ سامانی کوڕی\n60. 👁 ئەدەبیات ئەمەیە\n61. 👁 ئەزموونی عەلمانییەت لە هندستان\n62. 👁 ئەفسانەی خۆشەویستی - وەرگێڕانی: رێبوار سیوەیلی\n63. 👁 ئەلف بێ\n64. 👁 ئەو شتانەی لێیان بێدەنگ بووم\n65. 👁 باوەڕدارە تیرۆریستەکە\n66. 👁 بزوتنەوەی فیمینیزم\n67. 👁 بزووتنەوەی خوێندکارانی شۆرشگێڕ؛ لەناو دڵی بەپرۆلیتاریکردنی کاری زەینیدا\n68. 👁 بنەما تیۆرییەکانی به بازاڕکردن و ڕیکلامی سیاسی لە ڕۆژئاوا\n69. 👁 بۆچی سەرکردەکان درۆ دەکەن؟\n70. 👁 بەرهەمهێنانی تیرۆر\n71. 👁 پارت و رێکخراوە سیاسییەکان لە تورکیا 1923 - 2003\n72. 👁 پاکستان، گۆڕانکارییەکانی ناوخۆ و پەیوەندییەکانی دەرەوە\n73. 👁 پرسی ژن لە چەند دەقێکی وەرگێڕدراودا\n74. 👁 پوختەی سەرمایەی مارکس\n75. 👁 پۆپۆلیزم\n76. 👁 پییەر بۆردیۆ\n77. 👁 پێغەمبەر و پرۆلیتاریا\n78. 👁 پێگە و رۆڵی رو لە هەڵکشانی ئێران لە خۆرهەڵاتی ناوەڕاستدا\n79. 👁 تیرۆر، تیرۆریزم و تیرۆریزمی نێودەوڵەتی\n80. 👁 تیۆری ئایین\n81. 👁 تیۆری چوارەمی سیاسەت\n82. 👁 جوڵانەوەی ئەمازیغی و دینامیکیای ژیانی سیاسی لیبیا\n83. 👁 جۆرج باتای\n84. 👁 جۆن دێوی\n85. 👁 جیهانگیری لە روانگەی جیاوازەوە\n86. 👁 جیهانیبوونەوەی نیولیبڕاڵیی سەرمایە\n87. 👁 چین و ئێران\n88. 👁 چین و سیستەمی بازرگانیی جیهانی\n89. 👁 چەپ و ئیسلام و تیرۆر\n90. 👁 چەپی نوێ\n91. 👁 حركة الحداثة في الشعر الكردي\n92. 👁 حەقیقەت و سیاسەت\n93. 👁 خواپەرستی و دەمارگیری\n94. 👁 خۆشەویستی و دادپەروەری\n95. 👁 خەبات لە پێناو فرەییدا دوای شۆڕشەکانی باکووری ئەفریقیا\n96. 👁 دەرهاویشتە ئەمنییەکانی چەتەکانی دەریا لە باشوری خۆرهەڵاتی ئاسیا، خۆرئاوای ئەفریقیا و سۆماڵ\n97. 👁 دەروازەیەک بۆ ناسینی جەنگ؛ جەنگی عیراق – کوەیت وەک نمونە\n98. 👁 دەقی شیعری کوردی لە روانگەی سیمیۆلۆژییەوە (1950 - 1975) کرمانجی خواروو\n99. 👁 دەوڵەت\n100. 👁 رکابەری ستراتیژی ویلایەتە یەکگرتوەکانی ئەمریکا و ئێران لە ئەمریکای لاتین و ئەفریقیا\n101. 👁 رۆدۆلف کارناب\n102. 👁 رەهەندەکانی رۆشنگەری\n103. 👁 ژنان لە بەهاری عەرەبیدا\n104. 👁 ژولیا کریستیڤا\n105. 👁 سپینۆزا\n106. 👁 سۆسیال دیموکرات\n107. 👁 سیستمی نێودەوڵەتی: هێز یان دادپەروەری\n108. 👁 سێگۆشەی گڕگرتوو - ئەفغانستان – پاکستان – هندستان\n109. 👁 سەربوردەی ژیانی مایلز کوبلاند\n110. 👁 شکستی ئیسلامی سیاسی و گۆڕان لە میتۆدی ئیسلامگەرادا\n111. 👁 عەلمانییەت و ئسووڵییەت\n112. 👁 فاشیزم\n113. 👁 فاکتەرەکانی سەرهەڵدانی رەوتە ئیسلامییەکان لە سەرتاسەری دنیا و کوردستان دا\n114. 👁 فرانسیس فۆکۆیاما\n115. 👁 فرۆید\n116. 👁 فیتنە\n117. 👁 فیمینیزم 1\n118. 👁 فەلسەفە لە ئێستادا\n119. 👁 فەلسەفەکار و سیاسەت\n120. 👁 فەیلەسوفان و عەشق\n121. 👁 گەشتی دوورودرێژی ئەتۆمی ئێران؛ تێچوون و مەترسییەکان\n122. 👁 گەشتە بێ ئاکامەکانی سەرکردەیەک - نهێنیەکانی دەستگیرکردنی ئۆجەلان\n123. 👁 لیبڕالیزم و نیۆلیبڕالیزم\n124. 👁 لیڤی شتراوس\n125. 👁 لێکۆڵینەوە لە پەیوەندییەکانی ئێران و هندستان\n126. 👁 لە سوقراتەوە تا سارتەر\n127. 👁 لەتوڵەیتۆڵەوە بۆ ناوزەنگ\n128. 👁 مارتن بوبەر\n129. 👁 مارتن لۆسەر\n130. 👁 مارکس و ئازادی\n131. 👁 مارکس و رەخنەی سیاسەت\n132. 👁 مارکس کێ بوو\n133. 👁 مارکسیزم چۆن کاردەکات؟ 2\n134. 👁 مارکسیزم لە هەزارەی سێیەمدا\n135. 👁 مارکسیزمی سۆسیۆلۆژییانە\n136. 👁 ماو تسی تۆنگ\n137. 👁 مۆریتانیا وڵاتێکی درەوشاوەی کەنار و بیابان\n138. 👁 مۆنتیسکۆ\n139. 👁 مێژووی ئابوریی جیهان\n140. 👁 ناسیۆنالیزم 2\n141. 👁 نامیلکەی لێبوردەیی\n142. 👁 نوام چۆمسکی\n143. 👁 نیچە - بەرگی 1\n144. 👁 نەوت بەرامبەر زەوی\n145. 👁 نەوت و گازی شیلی؛ ئەمەریکا و ئاکامە جیۆپۆلەتیکەکانی\n146. 👁 هونەری شێوەکاریی نوێ\n147. 👁 هێزی بێهێزەکان\n148. 👁 هەرێمی کوردستان و ململانێ ناوچەییەکان لە نێوان دوو زۆن و دوو جەمسەردا\n149. 👁 هەژمونی نەوت و وەرچەرخان لە تەرازوی هێزە جیهانییەکاندا\n150. 👁 واڵتەر بنیامین\n151. 👁 ویتگنشتاین\n152. 👁 کارڵ مارکس و لیۆن ترۆتسکی. تیۆری و پراکتیک\n153. 👁 کاریگەرییەکانی دابەزینی نرخی نەوت لەسەر خۆرهەڵاتی ناوەڕاست و باکوری ئەفریقیا\n154. 👁 کۆچ لە جیهانێکی بێئۆقرەدا\n155. 👁 کۆنفوشیۆس\n156. 👁 کەرتبوون لەنێو پارتە سیاسییەکانی کوردستان\n157. 👁 یوتۆپیا پاش پێنج سەدە\n➕ ئەم بابەتە لەلایەن: (هاوڕێ باخەوان)ەوە لە: Feb 9 2018 11:11PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 2 2018 12:29PM باشترکراوە\n👁 ئەم بابەتە 11,259 جار بینراوە\n📷 فایلی وێنە 1.0.1 21 KB Feb 9 2018 11:12PM هاوڕێ باخەوان


شێخ رەبیع مەدخەلی: عەبدولەتیف ئەحمەد موبتەدیع و گومڕایە\nمەدخەلییزم، وەكو لقێكی سەلەفی زانستی، هەر لە سەرەتاوە لە كوردستان بە مردووی لە دایكبوو، چونكە كوردستان بۆ هێزە ئیسلامییەكان گۆڕەپانێك دەبێت كە لە بنچینەدا سۆفیزم ڕەگ و ڕیشەی تێدا داكوتیوە، دواتریش كاتێك هێزە ئیسلامییە جیهادیی و بانگخوازییەكان دروست دەبن بۆشاییەك نامێنێتەوە بۆ پڕكردنەوەی لە لایەن هێزێكی تەقلییدی هاوشێوەی مەدخەلییەوە. بۆیە سەلەفییەكان تا پرۆسەی ئازادی عێراق، لە ڕووبەرێكی زۆر تەسكدا چالاكییان هەبوو، تەنانەت تا گەڕانەوەی د. عەبدولەتیف ئەحمەد كە دواتر دەبێت بە كەسی یەكەمی ئەو گرووپە، بانگەشەكارانی سەلەفییزم كەمترین كار بە یەكەوە دەكەن و تەنانەت سەردانكردنیش لە نێوانیاندا بە كەمی هەستی پێ دەكرێت، چجای ئەوەی بتوانن بە شێوەیەكی ڕێكخراو بانگەواز بۆ ئەو هزرە بكەن.\nپڕیشكی شەڕی ناوخۆ لە هەرێمی كوردستان، سەلەفییەكانیشی هاوشێوەی حزبەكانی كوردستان گرتەوە، لە ساڵی 1993دوای سوتانی مزگەوتی ئیمان لە گردی مامەیارە لە شاری سلێمانی و كوژرانی دوو كەس لە هەڵگرانی ئەو ڕێبازە و ڕاكردنی مەلا عومەری سەلەفی كە ئەو كاتە كەسی یەكەمی ئەو گرووپە بوو، سەلەفییەكان پەرتەوازە بوون و لەبەریەكهەڵوەشانەوە.\nگەڕانەوەی عەبدولەتیف ئەحمەد\nپاشا ئەوەی د. عەبدولەتیف لە ناوەڕاستی نەوەدەكان كوردستان بەرەو دەرەوە بە جێدەهێڵێت، سەرەتا دەڕواتە سوریا و پاشان سودان و دواتریش لە یەمەن دەگیرسێتەوە، پاشان لە قوتابخانەی دەمماج دەستدەكات بە خوێندنی زانستە شەرعییەكان لای شێخ موقبیل ئەلوادعی، كە یەكێك دەبێت لە زانا سەلەفییەكانی ئەو كاتەی یەمەن.\nپاش ئەوەی ناوبراو لە ساڵی 2000 بۆ جاری یەكەم دەگەرێتەوە بۆ كوردستان و دواتریش لە پاش پرۆسەی ئازادی عێراق بە یەكجاری واز لە ژیانی تاراوگە دەهێنێت و لە شارەدێی چوارقوڕنە دەگیرسێتەوە، وردە وردە دەستدەكات بە بڵاوكردنەوەی ئەو هزرەی كە لەسەر دەستی ژمارەیەك زانای سەلەفی مەدخەلی وەریگرتبوو.\nناوبراو بە حوكمی ئەوەی لە لای زانایانی سەلەفی وانە شەرعییەكانی خوێندبوو، هەروەها چەند تەزكیەی زانستیشی پێ دەبێت بە تایبەت هی شێخ هادی بن رەبیع مەدخەلی، خۆشی زمانزانێكی بە توانا و كەسێكی بزێو دەبێت، هەر زوو دەتوانێت دەست بەسەر جەماوەری سەلەفییەكاندا بگرێت و بە شێوەیەكی بەرچاو كاریگەرییان لەسەر دابنێت و بە شێوەیەك ئاڕاستەیان بكات كە لە بەرژەوەندی خۆی و بیرە نوێكەیدا بن، بێگومان بۆ دەرخستن و دەركەوتنی چەند مەلایەك دەستبار و هاوكاری دەبن. ئەو زیاتر لە دەیەیەك بە شێوازی جۆراوجۆر كاری بۆ بڵاوكردنەوەی بیری مەدخەلیزم كردووە، تەنانەت توانی ئەو كەسانەش پەراوێز بخات كە سەلەفی بوون، بەڵام خوێندنەوەی جیاوازیان بۆ فەتوا و ئیجتیهادەكانی شێخ رەبیعی رێبەری سەلەفییەكان هەبوو.\nشێخ رەبیع، عەبدولەتیف سەلەفی تەبدیع دەكات\nپاش ماوەیەك لە كردنەوەی كەناڵی ئامۆژگاری، ئیتر ناوبراو وردە وردە پاشەكشە لە هزری مەدخەلییزم دەكات، خاڵی وازهێنانیشی لەو بیرە لە دەركەوتنی مەلا هاوڕێ لە كەناڵی ئامۆژگارییەوە دەستپێدەكات. دەركەوتنی مەلا هاوڕێ لە كەناڵی ئامۆژگارییەوە، بە وێنەی تەقینەوەی بۆمبێك كێشەكانی نێو ئەم گرووپە دەتەقنەوە و لە زاخۆوە بۆ خانەقین و كەركوك سەلەفییەكان دەبن بە دوو بەرەی سەرەكی، بەرەی پشتیوانی عەبدولەتیف ئەحمەد و بەرەی دژ.\nبۆ یەكلایكردنەوەی ناكۆكی نێوانیان هەردوڵا پەنا دەبە بەر شێخ هادی بن رەبیع مەدخەلی، دوای چەندین سەردانی هەردوڵا و درێژەكێشانی ناكۆكیەكە بۆ ماوەی زیاتر لە سێ ساڵ، دواجار شێخ رەبیع، عەبدولەتیف ئەحمەد تەبدییع دەكات و بە یەكجاری لەو ڕێبازە دەریدەكات.\nبەر لە ماوەیەك چەند قوتابیەكی سەلەفی عێراقی كە ژمارەیەك كوردیان لەناودایە، ئەوانیش: (خالید جەواد، عوسام نەجار و پۆڵا سەلاحەددین، یوسف ڕەشید سندی، موحەممەد سەباح و ڕاغیب بونیانی) سەردانی شێخ ڕەبیع بن هادی مەدخەلی دەكەن و چەند پرسیارێكی ئاڕاستە دەكەن و وەكو خۆیان لە تۆڕە كۆمەڵایەتییەكان بڵاویان كردوەتەوە ئەم وتوێژە لە نێوانیان روودەدات:\nئەی شێخ، د. عەبدولەتیف دەڵێت "من لە ساڵی 1986 شەرحی سێ بنچینەكەی محەممەدی كوڕی عەبدولوەهابم كردووە، كەچی شێخ رەبیع لە ساڵی 1992 وازی لە ئیخوان موسلیمین هێناوە"، شێخیش لەوەڵامدا دەڵێت "ئەوە مەبەستی دكتۆرە دەیەوێت فەزڵی خۆی بەسەرماندا بدات، من (شێخ رەبیع) هیچ كاتێك ئیخوان نەبووم، ئەو ماوەیەیش كە لەگەڵیان بووم مەبەستم ئەوە بووە كە شارەزای ڕێبازی پێشینی چاكانیان بكەم، تێكەڵیان بووم بە مەبەستی چاككردنیان، پێش ڕووداوەكانی كەنداو 1990 وازم لێهێنان".\n- ئایا د. عەبدول لەتیف موبتەدیعە؟\n- لە ئێستادا ئامۆژگاریمان دەكەیت لە عێراقدا بۆ وەرگرتنی فەتوای شەرعی بگەڕێینەوە بۆ لای كئ؟\nشێخ لە وەڵامدا دەڵێت: نازانم و ناوی كەس ناڵێت، و كەس بە شایەنی ئەو كارە نازانێت.\nسەعافیقە لە زمانەوانیدا بە واتای نەزانین و بێئاگایی دێت، لە زاراوەی شەرعدا بریتییە: لەو كەسانەی كە خۆیان لە بابەتە شەرعییە قورسەكان دەدەن، بە بێ ئەوەی هیچ شارەزاییەك و تێگەیشتنێكیان لە دەقە شەرعییەكاندا هەبێت. هەروەها خۆیان لە بابەتگەلێكی شەرعییدا هەڵدەقورتێنن كە جگە لە ئیمامەكان و زانا دەگمەنەكان هیچ كەسێكی تر توانای بە سەریاندا ناشكێت. (بەغەوی لە شەرحی سوننەتدا، موجەلەدی 1، لاپەرە 318 وادەڵێت).\nشێخ محەممەدی كوڕی هادی مەدخەلی یەكێك بوو لە پایەكانی هزری مەدخەلییزم، لە ناوچەی جازان لە وڵاتی سعوودیە دادەنیشێت، بەراورد بە سەرانی تری مەدخەلییزم، یەكێكە لە بەتواناترین كەسی ئەو ڕێبازە، دەیان دانراوی لە بابەتە جۆربەجۆرەكانی زانستە شەرعییەكان هەیە، بۆ دانراوەكانی زانایانی پێشتریش دەیان لێكدانەوەی بە نووسین و دەنگ هەیە.\nشێخ محەممەد هاوشێوەی سەرانی تری مەدخەلییزم كە زۆرینەی تواناكانیان بۆ وەڵامدانەوەی زانا ئایینیەكان و كەسایەتییە ئیسلامییەكانی سەر گۆڕەپانی ئیسلامی تەرخانكردووە، ئەمیش لەو كارە كەمتەرخەمی ناكات، وەلێ دوای ئەوەی لە لایەن ناوبراوەوە چەند كەسێك تەبدیع دەكرێن ، بەڵام لە لایەن شێخ عوبێد ئەلجابرییەوە ئەو جەرحانە وەرناگیرێن و پێچەوانەی شێخ محەممەد مەدخەلی، شێخ عوبێد ئەلجابری ئەو خەڵكانە بە سەلەفی لە قەڵەم دەدات، لەوانە: عەرەفات مەدخەلی، هانی بڕێك، فەواز مەدخەلی و عەبدوڵا زوفەیری. ئەم جیاوازییەی نێوان شێخ محەممەد و شێخ عوبێد دەبێتە گورزێكی كاریگەر بۆ لێكهەڵوەشاندنەوەی مەدخەلییزم، چونكە ئەم جارە ناكۆكیەكە لە هەرەمی گرووپەكەدا دروست دەبێت.\nشێخ محەممەد مەدخەلی لە ئیستادا دژەكانی بە سەعافیقە ناوزەند دەكات. لایەنگرەكانیشی لە جیهانی ئیسلامییدا بە زۆری دەكەونە جەزائیر، لیبیا، مەغریب و چەند ناوچەیەكی ترەوە، لە كوردستانیشدا د. عەبدولەتیف پەیوەندییەكی باشی لەگەڵ ناوبراودا هەیە، بۆیە لە ئێستادا ئەو كەسانەی دژایەتی د. عەبدولەتیف دەكەن لە لایەن ناوبراوەوە بە سەعافیقە ناوزەند دەكرێن.\nسەلەفییەكانی كوردستان، پەرتەوازەیی و فرەگرووپی\nلە كوردستاندا سەلەفییەكان بەسەر ئەم بەرانەدا دابەشبوون: مومەییعەكان كە زۆرینەیان دەكەونە ناوچەكانی هەولێر و دهۆكەوە، حجوورییەكان كە زۆرینەیان دەكەونە هەولێرەوە، حەددادییەكان و سەعافیقەكان كە زۆرینەیان دەكەونە چەمچەماڵ و كەركوكەوە، بەرەی د. عەبولەتیف كە نەیارانیان پێیان دەڵێن سەلەفییە حزبییەكان و دەكەونە سلێمانی، چەمچەماڵ و كەلارەوە، بەرەی حەكیمەكان كە زۆرینەیان دەكەونە كەركوك، چەمچەماڵ و سلێمانییەوە. ئەوەی جێگەی سەرنجە، تەواوی ئەو گروپانە خۆیان بە سەلەفی راستەقینە دادەنێن و نەیارانیان بە لادەر و دەرچوو لە مەنهەجی سەلەفی تۆمەتبار دەكەن.


پلانێكی هاوبەشی پێشمەرگە و سوپای عێراق بۆ كۆنترۆڵكردنی ئاسایشی ناوچەكێشەلەسەرەكان\n21/05/2020 1396 جار خوێندراوه‌ته‌وه\nیەكێتی نیشتمانی كوردستان دەستپێكردن بە پلانێكی ئەمنی هەماهەنگیكاری لەنێوان هێزەكانی پێشمەرگە و ئاسایش و هێزە فیدراڵییەكان ئاشكراكرد، ئەوەش بەمەبەستی چارەسەركردنی ئەو بۆشاییە ئەمنییەی لەناوچە كێشەلەسەرەكان و بەتایبەتی لە قەزای خانەقین هەیەو هەروەك دڵنیاییش دەدەن بە خەڵكی ناوچەكە بەم نزیكانە ئاسایش و سەقامگیری بۆ ناوچەكە دەگەڕێتەوە .\nلەماوەی رابردووشدا خەڵك و بەرپرسانی خانەقین داوایان لە دەزگا ئەمنییەكان كردبوو بەهانای گوند و ئاواییەكانی قەزای خانەقین بكەون، كە لەدوای ساڵی ٢٠٠٣ وە تا ئێستا توندترین هێرشی تیرۆریستی بەخۆوە دەبینێت.\nبەو هۆیەشەوە رۆژی ١٧ی ئایار كۆبوونەوەیەكی ئەمنی فراوان بۆ فەرماندە ئەمنی و بەرپرسە حكومییەكان و ژمارەیەك لە پەرلەمانتارانی پارێزگاكە ڕێكخرا، كە تێیدا باس لەلێكەوتەكانی تێكچوونی دۆخی ئەمنی و هەڵشانی هەڕەشە تیریریستییەكان لە ناوچەكانی دەوروبەری خانەقین كرا.\nلەو بارەیەوە شێركۆ محەمەد پەرلەمانتاری یەكێتی لە ئەنجوومەنی نوێنەران لەلێدوانێكدا وتی: كۆبوونەوە و دانوستانەكانی نێوان شاندی كوردی لەگەڵ ئیدارەی دیالە و وەزارەتە ئەمنییەكان ڕێكەوتنێكی كرداری لێبەرهەم هات بەجۆرێك پلانێكی ئەمنی هاوبەش لەنێوان پێشمەرگە و ئاسایش و هێزە فیدڕاڵییەكان لەناوچە كێشەلەسەرەكانی سنووری پاریزگای دیالە بەتایبەت لە قەزای خانەقین دەستپێبكرێت، كە لەماوەی رابردوودا دۆخی ئەمنییەكەی بەتەواوەتی بەرەو تێكچوون رۆیشتووە.\nئەو وتیشی: بڕوامان بە دەسەڵاتە ئیداری و وەزارەتە ئەمنییەكان كردووە پێشمەرگە و ئاسایش لە پارێزگاریكردن لە ئاسایشی خانەقین بەشدار بن و رۆڵیان هەبێت لە كۆتاییهێنان بە هەڕەشە تیرۆریستییەكانی سەر خەڵكی ناوچەكە.\nبەقسەی محەمەد بەدرێژایی ساڵانی رابردوو لەیەكتێگەیشتنی باش لەنێوان پارێزگای دیالە و حكومەتی هەرێمی كوردستان لە ئیدارەدانی قەزای خانەقیندا هەبووە، هەروەك دڵنیاییشی داوەتە خەڵكی خانەقین بەوەی لەماوەی داهاتوودا ناوچەكەیان دۆخێكی ئەمنیی سەقامگیر بەخۆوە دەبینێت .\nلەدوای ساڵی ٢٠١٧ و بەهۆی پاشەكشەی هێزەكانی پێشمەرگە لەناوچەكە و هاتنی هێزە فیداڕاڵییەكان دۆخی ئەمنی ناوچەی خانەقین پاشەكشەی بەخۆوە بینیوە، بەتایبەت لەماوەی چەند مانگی رابردوودا ناوچەكانی دەوروبەری قەزای خانەقین لەئەنجامی دزەكردنی تیرۆریستان لەناوچەكانی تری عێراقەوە چەندین كردەوەی تیرۆریستیان تێدا ڕوودا كە بەهۆیەوە ژمارەیەك خەڵكی مەدەنی و ئەندامانی هیزە ئەمنییەكان بوونەتە قوربانی .


هەمەڕەنگ :: پێش 4 هەفتە  :: 2193 جار بینراوە\nتەندروستی :: 4 کاتژمێر پێش ئێستا\nجۆن سیمز كه هاووڵاتیه‌كى ئه‌مریكى دانیشتوى ویلایه‌تى ئه‌ریزۆنایه كاتێك نه‌خشه‌ى ئه‌و خانوه‌ى دۆزیه‌وه كه له‌ساڵى 2015 كڕیوێتى شتێكى نهێنى له حه‌وشه‌ى پشت خانوه‌كه بۆ ئاشكرا بوو كه‌پێشتر نه‌یده‌زانى و چه‌ندین ساڵ به نهێنى مابوه‌وه.\nله‌پاش ماوه‌یه‌ك له كڕینى ئه‌و خانووه نامه‌یه‌ك بۆ جۆن سیمز دێت له‌لایه‌ن خاوه‌نى خانوه‌كه‌وه كه نه‌خشه‌یه‌كى دروستكردنى خانوه‌كه‌ى تێدایه و نه‌خشه‌ى ژورێك هه‌یه كه له خانوه‌كه‌یدا نییه بۆیه بڕیار ده‌دات ده‌ست به هه‌ڵكه‌ندنى باخچه‌ى پشت ماڵه‌كه‌ى بكات به‌پێى نه‌خشه‌كه.\nله‌و كاته‌دا پاچه‌كه‌ى ده‌ستى به‌ر پارچه ئاسنێك ده‌كه‌وێت و دواى پاككردنه‌وه‌ى ده‌وروبه‌ره‌كه‌ى بۆى ده‌ركه‌وت ده‌رگایه‌كى ئاسنینى بازنه‌ییه و بۆ حه‌شاره‌گه‌یه‌ك و له‌پاش ئه‌وه به په‌یژه چووه ناو كونه‌كه‌وه و ژورێكى گه‌وره‌ى له ژێر باخه‌كه‌دا بۆ ئاشكرابوو كه خۆراك و ئاو و پێداویستى فریاگوزارى تێدابووه.\nبه‌پێى لێكۆڵینه‌وه‌كان ده‌ركه‌وتووه كه‌ئه‌و حه‌شارگه‌یه مێژووى دروستكردنى بۆ شه‌سته‌كانى سه‌ده‌ى رابوردوو ده‌گه‌ڕێته‌وه كه وه‌ك حه‌شارگه‌یه‌كى خۆپارێزى له موشه‌كى ئه‌تۆمى جه‌نگ دروستكراوه كاتێك ئه‌و خانووه له‌لایه‌ن ویتاكه‌ر پۆلس دروستكراوه جه‌نگى سارد له‌نێوان ئه‌مریكا و روسیا هه‌بووه.


ئاوێنە ڕۆژنامەی منە\nڕۆژنامە‌و سایتی ئاوێنە دەیانەوێت وەک دوو ڕووبەر بۆ گواستنەوەی وێنەی ڕاستەقینەی کۆمەڵگای ئێمە، بەردەوام بنبەپێی نوێترین ڕاپرسیی کە ئەمساڵ 2016، لەلایەن رێکخراوی IMSی دانیمارکییەوە ئەنجامدراوە، ئاوێنە پڕخوێنەرترین ڕۆژنامەی هەرێمی کوردستانە. هەر ئەمساڵیش بەپێی نوێترین توێژینەوەی رێکخراوی Stop بۆ دژە گەندەڵیی کە بەهاوکاری رێکخراوی NEDی ئەمریکی ئەنجامدراوە، ڕۆژنامەی ئاوێنە لە‌نێو کۆی 22 میدیای بیستراو‌و بینراو‌و ئەلکترۆنیدا کە کاریان لەسەر ڕوماڵکردن‌و هەڵدانەوەی دۆسییەکانی گەندەڵیی کردووە، پلەی یەکەمی بەدەستهێنا.\nسەرەڕای ئەوەی لەم قۆناغەدا وێنەی ڕاستەقینەی کۆمەڵگای ئێمە بریتییە لە‌بنبەستی سیاسیی‌و داوەشانی سیستەمی ئابووری دارایی کە بووەتە هۆکارێک بۆ مردنی یەک لە‌دوای یەکی پرۆژە میدیاییە سەربەخۆکان، ئاوێنە وەکو تاکە هەفتەنامەیەکی سەربەخۆ، ڕاستگۆیانە‌و بوێرانە بەردەوامە لە‌کاری پرۆفشناڵانەی ڕۆژنامەگەریی خۆی.\nبۆئەوەی کوردستان نەبێت بە‌گۆڕستانی ڕۆژنامەگەریی سەربەخۆ‌و بیر‌و دەنگی ئازاد، پێویستە ئاوێنە بەردەوامببێت. بۆئەوەی ئاوێنەش بەردەوامبێت، پێویستمان بە‌پشتیوانی خوێنەران‌و بەرپرسیارێتی دڵسۆزانی میدیای سەربەخۆیە لە‌کوردستان‌و دەرەوەی وڵات.\nبۆ گەیشتن بەم ئامانجەش بەشدار بە‌لەکەمپینی “ئاوێنە ڕۆژنامەی منە“.\nهاوڕێیانی ئاوێنە لە‌دەرەوەی وڵات دەتوانن بە‌بڕی 100 دۆلار بۆ ساڵێک، یان بە‌بڕی 50 دۆلار بۆ شەش مانگ، بەشداریی ئاوێنە بکەن‌و کۆڵەکەیەکی ئابوریی گرنگ بۆ پشتیوانیی‌و بەردەوامیی ڕۆژنامە‌و سایتەکەی دروستبکەن کە ڕۆژانە خزمەتگوزارییەکانیتان بەخۆڕایی پێشکەشدەکات.\nهاوڕێیانی ئاوێنە لە‌ناوخۆی هەرێمی کوردستانیش دەتوانن بە‌بڕی 100 هەزار دینار بۆ ساڵێک، یان بە‌بڕی 50 هەزار دینار بۆ شەش مانگ بەشداریی کەمپینی “ئاوێنە ڕۆژنامەی منە” بکەن. بەرامبەر بەوەش ئاوێنە هەموو ژمارەیەکی نوێی خۆی دەگەیەنێتە ماڵ یان شوێنی کارتان.\nبەدەر لەم دوو بژاردەیەش، هەموو ئەو هاوڕێیانەی لەسۆنگەی بەرپرسیارێتی ئەخلاقییانەوە بەرامبەر بە‌گرنگیی‌و پێداویستیی میدیای ئازاد لە‌کوردستاندا، دەیانەوێت کۆمەکی ڕاستەوخۆی دارایی ڕۆژنامەی ئاوێنە‌و سایتەکەی بکەن، دەتوانن لەڕێگای هاوکاری خۆبەخشانەوە پشتیوانیی لە‌بەردوامبوونی ئاوێنە بکەن.\nبۆئەم مەبەستەش کۆمپانیای ئاوێنە ژمارەیەکی حیسابی بانکیی بۆ هاوڕێیانی خۆی لە‌دەرەوەی وڵات دروستکردووە. تکایە پاش بڕیاردانتان بۆ هەر بژاردەیەکی بەشداریکردن یان ناردنی کۆمەکی دارایی، بە‌ئیمەیل یان تەلەفۆن ئاگادارمان بکەنەوە، بۆئەوەی ئاوێنە هەموو ژمارەیەکی نوێی خۆی بە‌فۆرماتی PDF بگەیەنێتە دەستتان‌و لە‌خزمەتگوزارییەکانی بێبەش نەبن.بۆ پەیوەندیکردن، یان وەڵامی هەر پرسیارێک، تکایە پەیوەندی بکەن بە‌بەرپرسی خزمەتگوزارییەکانی کەمپینی “ئاوێنە ڕۆژنامەی منە”.\nتەلەفۆن: 659 0600 770 00964\nناونیشان: کۆمپانیای ئاوێنە، تەلاری زارا، نهۆمی سێهەم، ئاپارتمانی ژمارە 32، سلێمانی، هەرێمی کوردستان ـ عێراق.\nبۆ بەشداریکردن لەکەمپینی “ئاوێنە ڕۆژنامەی منە”، یان پشتیوانیکردنی خۆبەخشانەی رۆژنامەی ئاوێنە و سایتەکەی، تکایە لەڕێگای ئەم حیسابی بانکییانەوە هاوکارییەکانتان بنێرن.\nحسابی بانکی بۆ دەرەوەی هەرێمی کوردستان\nVienna Knowlledge Net VKNN\nErste oesterreichische Spar-Casse-Bank\nIBAN: AT74 2011 1310 0410 1654\nحسابی بانکی بۆ ناوخۆی هەرێمی کوردستان\nBank: Trade Bank of Irak / Sulaimaniah Branch\nSwift Code: TRIQIQBAXXX\nAccount Name: Awene Company\nAccount No.: 0004003247001


یەکی ئایار، ڕۆژی ھاوپشتی نێونەتەوەیی چینی کرێکار – منظمة البديل الشيوعي في العراق\nیەکی ئایار، ڕۆژی ھاوپشتی نێونەتەوەیی چینی کرێکار\nنشرت بواسطة: Albadeel Alsheoi 1 مايو، 2020\t0 20 زيارة\nئەمساڵ لە کاتێکدا پێشوازی لە یەکی ئایار دەکەین کە چینی کرێکار لە جیھاندا لەناو گێژەڵووکە و قەیران و وەرچەخانێکی نوێی جیھاندا ژیان بەسەر دەبات و ڕووبەڕووی پەتای کوڕۆنایە و بەدەست ئاکامەکانی قەیرانی ئابووری ڕژێمی سەرمایەداری و ئاڵۆزکاوبوونی ناکۆکی و کێشمەکێشە دەوڵەتەکانیەوە دەناڵێنێت.\nھەتا ئێستا نزیک بە دووسەد ھەزار کەس لە جیھاندا بوونەتە قوربانی کوڕۆنا، کە لاوازی سیستمی تەندروستی گشتی و کەموکورتی ئامڕاز و ئامێرەکانی خۆپاراستن و چارەسەرکردن لە زۆربەی ووڵاتاندا ڕۆڵی گەورەی ھەبوە لەو نێوەدا. دەوڵەتە بورژوازیەکان بە درێژایی چەندین دەیە بەردەوام کاریان کردوە بۆ لاواز کردنی ئەم سیستمانەی تەندروستی.\nھەروەھا سەرھەڵدانی ئەم ڤایروسە خۆیشی پەیوەندیەکی شەتەکدراوی ھەیە بە شێوازی بەرھەمھێنانی سەرمایەداری کە لەسەر بنەمای قازانج دامەزراوە، و هەر ئەم سەرمایەداریەشە ھۆکاری وێرانکردنی ژینگە و شێواندنی یەکیەتی مرۆڤە لەگەڵ سروشتدا. ئەمە و دەیان ملیون لە کرێکار و زەحمەتکێش لە جیھاندا کار و سەرچاوەی ژیانی ڕۆژانەیان لەدەستداوە، وە بە ھۆی ئەم پەتایە و دەرئەنجامەکانیەوە ھەژارکراون.\nئێستا لە ھەموو کاتێک زیاتر بە ڕوونی دەردەکەوێت کە فەرمانڕەوایەتی چینی بورژوازی و ڕژێمی سەرمایەداری بەسەر چارەنووسی مرۆڤدا، سەرچاوەی وێرانی کۆمەڵگەی مرۆڤایەتی و ژینگە و ئەو سروشتەیە کە باوەشی بۆ گرتوەتەوە. لە کاتێکدا بنەبڕکردنی کوڕۆنا پێویستی بەکارێکی هاوبەشی جیهانی و هاوئاهەنگی هەیە، دەوڵەتە بورژواکان لەناو قاڵبی تەسکی نیشتمان و خۆپەرستی نەتەوەییدا خۆیان ڕاگرتووە، و لاف لێدانەکانیان بۆ نوێنەرایەتیان بۆ بەرژەوەندی کۆمەڵگە ڕیسوا بووە و ناوەڕۆکی چینایەتی بورژوازیانە و لانگری سەرسەختیان لە بەرژەوەندیەکانی بورژوا قەومی و قازانجی سەرمایەداری لەسەر حیسابی ژیان و تەندروستی ئینسان زۆر بەڕونی ئاشکرا بووە، ئەویش بە مامەڵە کردنیان لەگەڵ بەھێزترین قەیرانی پەتایی کە مێژوو بەخۆیەوە بینیوە.\nلەبەرامبەردا، چینی کرێکاری جیھانی، تاکە چینی بەرھەم ھێنەری سەرەکی کە وەگەڕخەری چەرخی ژیانی کۆمەڵگەیە، وەک پێشڕەوی مرۆڤایەتی لە لەناوبردنی ئەم پەتایەدا خۆی نواند. لە ھەموو جیھاندا چینی کرێکار بەتەواوی توێژە جیاجیاکانیەوە ھاتە مەیدان، لە پێشیانەوە کەرتی گشتی تەندروستی و خزمەتگوزاریە گشتیەکان و پاکژکاری و کەرتەکانی بەرھەمھێنانی کۆمەڵایەتی، پیشەسازی و کشتوکاڵ و ھاتوچۆ و لێکۆلینەوە زانستیەکان، بۆ جێبەجێکردنی چالاکیەکی بەرفراوانی کۆمەڵایەتی و پێشکەش کردنی کۆمەک بۆ ھەر کەسێک کە پێویستی پێی ھەیە، ئەوە ئەم چینەیە کە ڕابەرایەتی جەنگ بەدژی ڤایروسی کوڕۆنا دەکات، و هەر ئەویشە کە بەردەوامی ژیان مسۆگەر دەکات لەناو کۆمەڵگە دا.\nئاسۆی ئینتەرناشیونالیستی و سۆشیالیستی چینی کرێکار، لە جەرگەی ئەم بارودۆخەدا، درەوشاوە تر دەبینرێ و ھەوڵەکانی ئەم چینە بەرچاو تر دەردەکەوێت بۆ هەڵپێچانی ھێرشی دڕندانەی دەیان ساڵەی بورژوازی جیھانی بۆ سەر ئامانجە سۆشیالیستیەکانی.\nبە بڵاوبوونەوەی کوڕۆنا لە عێراقدا، بۆ هەموان دەرکەوت کە تا چ ڕادەیەک سیستمی تەندروستی و خۆپارێزی گشتی و ناتوانایی حکومەت لاواز و کارەساتبارە لە دابین کردنی پێداویستیەکانی خۆپارێزی و چارەسەرکردن بۆ ڕووبەڕووبوونەوەی ئەم پەتایە.\nلەگەڵ جێبەجێ کردنی کەرەنتینە، بەشێکی بەرفراوانی چینی کرێکار بەتایبەتی کرێکارانی کەرتی تایبەتی و ملیونەھا بێکارکراوی ژن و پیاو لە کاری نامسۆگەر و جەماوەرێکی گەورەی زەحمەتکێشان لە سەراسەری عێراقدا بە کولەمەرگی و نەداری ژیان بەڕێدەخەن، بەبێ ئەوەی ھیچ کام لە حکومەتی ناوەندی و حکومەتی ھەرێم کۆمەگیەکی دارایی کردبن. ئەمە و لەگەڵ بەردەوام بوونی کەرەنتینەشدا بەشەکانی تری کرێکاران دەکەونە بەر مەترسی لەسەر کار دەرکردن، و پێدانی مووچە و کرێی کرێکاران و کارمەندانی کەرتی گشتیش دوادەکەوێت و لێی دادەشکێندرێ. سەرباری ئەمانەش کرێکاران و کارمەندانی کوردوستان باجی بەردەوامی کێشمەکێشی کۆنەپەرستانەی نێوان حکومەتی ھەرێم و حکومەتی مەرکەزی دەدەن لەسەر حیسابی زیاتر ھاتنە خوارەوەی ئاستی گوزەرانیان.\nڕاپەڕینی ئوکتوبەر لە عێراقدا کپنەبوەتەوە و ھێشتاش دروشمکەی بۆ ڕوخاندنی تەواوی ئەم ڕژێمە سیاسیە بە بەرزی ماوەتەوە و ھێز وەردەگرێت لەقوڵایی کۆمەڵگە و لە هەڵکشانی بێزاری کرێکاران و زەحمەتکێشان و خەڵکی ھەژارکراو و لاوان و خوێندکاران و تەواوی بێبەشان و زوڵملێکراوان.\nبەرفراوان بوونی پانتایی بێزاری جەماوەر دژ بە ڕژێمی بورژوا ئیسلامی و قەومی فەرمانڕەوا، تیژبوونەوەی کێشمەکێشی کوشندەی نێوان ھێزەکانی ئەم ڕژێمە و ئاڵۆزکاوبونی قەیرانە بەردەوامەکانی و پتەوبوونی چەپۆکی ئەمریکا و ئێران بەسەر ڕێڕەوی سیاسی لە عێراقدا …، ئەمانە ئەو توخمە بابەتیانەی قەیرانی سیاسی هەمەلایەنە پێکدەهێنن کە عێراقی پیا تێدەپەڕێت. لە جەرگەی ئەم قەیرانەدا توخمەکانی دۆخی شۆڕشگێڕانە لە گەشەسەندایە و ئەرکی مەزن دەخاتە سەرشانی چینی کرێکار و ڕەوتە کۆمۆنیستەکەی بۆ گێڕانی ڕۆڵی ڕابەرایەتی بۆ یەکلاکردنەوەی ئەم قەیرانە شۆڕشگێڕانەیە لە بەرژەوەندی جەماوەری ڕەنجدەر و بێبەشان و بۆ بە سەرکەوتن گەیاندنی ڕاپەڕین و ھەنگاونانی بەرەوپێش بۆ دامەزراندنی سۆشیالیزم.\nئەی جەماوەری کرێکار و زەحمەتکێش\nبا خەباتمان یەکخەین بۆ بەرگری کردن لە ژیان و گوزەرانمان، بۆ بەدیھێنانی خواستە ئابووری و کۆمەڵایەتیە گرینگ و دەستبەجێکانمان و بیان سەپێنین بەسەر ڕژێم دا.\nدەوڵەت دەبێت ئەم ڕێکارە دەستبەجێیانە بگرێتەبەر:\nدابین کردنی بیمەی بێکاری بۆ ھەموو بێکارکراوێکی ژن و پیاو، ڕێگرتن لە دواخستن و لێداشکانی مووچە و کرێی کرێکاران، ڕێگرتن لە دەرکردنی کرێکارانی لەسەرکار لە ھەردوو کەرتی گشتی و تایبەت، لەئەستۆگرتنی لێپرسراویەتی دەوڵەت بۆ پێدانی مووچە بەتەواوی، قەرەبوو کردنەوەی ھەموو ئەوانەی لە ئەنجامی کەرەنتینە سەرچاوەی گوزەرانیان لەدەست داوە، هەڵوەشاندنەوەی تەواوی یاساکانی دژ بە ژنان و داڕشتنی کۆمەڵە یاسایەک کە بنەبڕکردنی سەرکوت و توندوتیژی لەخۆ بگرێت، دامەزراندنی سیستمێکی تەندروستی گشتی سەردەمیانە و پێشکەوتوو کە خزمەتگوزاریە تەندروستی و خۆپارێزیەکان و چاودێریە کۆمەڵایەتیەکان بە خۆڕایی بۆ ھەموان دابین بکات، ئازاد کردنی دەستبەجێی گشت دەستگیرکراو و فڕێنراوانی سیاسی لە زیندانەکانی حکومەت و میلیشیاکانیدا، سزادانی ئەوانەی تاوانیان دژ بە خەڵکی ڕاپەڕیو ئەنجام داوە.\n(ڕێکخراوی بەدیلی کۆمۆنیستی لە عێراق) پیرۆزبایی لە چینی کرێکار دەکات لە عێراق و جیهاندا لە ڕۆژی ھاوپشتیە نێونەتەوەییەکەیدا، وە بە لەبەرچاو گرتنی ڕێنماییە تەندروستیەکان و خۆپارێزی لە پەتای کۆرۆنا یادی ئەم ڕۆژە دەکاتەوە.\nھەروەھا لەگەڵ تەواوی کرێکاران و زەحمەتکێشاندا لە یەک سەنگەردا خەبات دەکات بۆ سەپاندنی خواستەکانیان و بەھێز کردنی ڕێکخراوەکانیان و پێکھێنانی شوورا کرێکاریەکان و بەھێزکردنی ڕیزی خەباتی سیاسیان بۆ ڕووخاندنی سەرمایە و دامەزراندنی سۆشیالیزم.\nڕزگار بوون لەم ڕژێمە سیاسیەی ئێستا بەشێوەیەکی شۆڕشگێڕانە، پێویستی بە دامەزراندنی شۆرا جەماوەریە شۆڕشگێڕەکانە کە یەکەمین ھەنگاوە بۆ بەدەست ھێنانی ئازادی و یەکسانی.\n٢٧ی نیسانی ٢٠٢٠\nالسابق: نساء الانتفاضة العدد 30\nالتالي: إزالة لافتات الأول من أيار في خانقين خرق مشين لحق العمال في الاحتفال بيوم تلاحمها الاممي\nHey Buddy!, I found this information for you: "یەکی ئایار، ڕۆژی ھاوپشتی نێونەتەوەیی چینی کرێکار". Here is the website link: https://www.albadeel-alsheoi.org/ar/?p=2980. Thank you


نێچیرڤان بارزانی: لە سۆران پێكەوە ژیانی ئایینەكان بە نرخ و گرنگە\nیەک شەممە, 07 تشرینی یەکەم 2018 19:09\nئا: ڕِائیب شێروانی\nنێچیرڤان بارزانی، جێگری سەرۆكی پارتی، لە هەمان كاتدا كە سەرۆكی حكوومەتی هەرێمی كوردستانە لە سۆران رایگەیاند، شانازییەكانی خەڵكی سۆران لە مێژوودا تۆمار كراون، پڕۆژەی خزمەتگوزاری زیاتر لە سۆران جێبەجێدەكەین و خاڵی سنووری و گومرگی بەهێز لەم دەڤەرە دروستدەكەین.\nگوتیشی:" سەركەوتنی پارتی بۆ بەهێزبوونی كوردستانە، ڕۆڵی پێشمەرگە و خەڵكی ناوچەكەی لە پاراستنی خاكی كوردستان بە فیداكردنی گیان و خوێنی پیرۆزی 123 پێشمەرگەی قارەمان، بەداخەوە هێشتا تەرمی پیرۆزی 4 لەو شەهیدانە نەكەوتوونەتەوە دەست هاوسەنگەران و كەسوكاریان. هەروەها 812 پێشمەرگەی ئەم دەڤەرە لەو جەنگەی پاراستنی كوردستاندا بریندار بوون و هیوای سەلامەتییان بۆ دەخوازین، شانازییەكانی خەڵكی سۆران لە مێژوودا تۆماركراون، شانازییەكانی خەڵكی ئەم دەڤەرە لە شۆڕشەكانی بارزان و كۆماری كوردستانەوە تا ئێستا، بە قارەمانی و گیانبەخشی و خوێنی زیاتر لە 11 هەزار شەهید تۆمار كراوە، كوردستانپارێزیی ئێوە بە گیانبەخشی نووسراوەتەوە.\nجێگری سەرۆكی پارتی دیموكراتی كوردستان بە ئاماژەدان بەوەی پارتی بوون بەقەد چیاكان سەربەرزییە، پارتی ئەندازیاری ئاوەدانكردنەوەی كوردستانە و رۆژ بە رۆژ شانازیكردن بە پارتی زیاتر دەبێت. كەس وەك پارتی چاوی لە پاراستنی هەرێمی كوردستان نییە.\nلەبارەی پرۆژەكانی بۆ دەڤەری سۆران نێچیرڤان بارزانی روونیكردەوە: "پارتی لە دەڤەری سۆران هێزێكی جەماوەری بەهێزی هەیە، زانكۆی سۆران یەكێكە لە زانكۆ هەرەباشەكانی كوردستان، پڕۆژەی خزمەتگوزاری زیاتر لە سۆران جێبەجێدەكەین، خاڵی سنووری و گومرگی بەهێز لەم دەڤەرە دروستدەكەین.\nنێچیرڤان بارزانی هەروەها گوتی: "لەكاتێكدا هەوڵدەدرا قەوارەی هەرێمی كوردستان هەڵبوەشێننەوە، ئێمە دەستمانكرد بە چاكسازی و پاشەكەوتی مووچەمان كەمكردەوە.\nبەڕێزیان، ئاماژەی بە دۆزینەوەی یەكەمین شارستانییەتی مرۆڤایەتی لە ناوچەكە و دەسەڵاتدارێتیی خانزادی سۆران وەك یادگاریی دەسەڵاتی ژنی كورد كرد و دەڤەری بارزانی بە شوێنی نووسینەوەی یەكەمین بەرنامەی بزووتنەوەی ڕزگاریخوازی كوردستان پێناسە كرد و ناوچەكانی چۆمان و گەڵاڵە و باڵەكایەتیی بە مەڵبەندی یەكەمین شۆڕشی هاوچەرخی سەرتاسەری كوردستان، ناوچەكانی سیدەكان و كێلەشین و خواكوڕكیشی بە یادگاریی مێژووی كوردستان و تۆماركردنی داستانی نەبەردیی پێشمەرگە وەسف كرد، هەربۆیە ئەو ناوچانەی بە جێی شانازیی كوردستانییان و مرۆڤایەتی لەقەڵەمدا و خەڵكەكەی بە ئازا و سنوورەكەشی بە پارتی پارێز ناساند.\nپێكەوەژیانی ئایینی بەشێكی دیكەی وتارەكەی بەڕێز نێچیرڤان بارزانی بوو و لەو ڕووەوە پێكەوەژیانی موسڵمان و كریستیانانی ناوچەكانی بێدیال، هاودیان و دیانای وەك پێكەوەژیانی كەموێنە لە ڕۆژهەڵاتی ناوەڕاست باس كرد كە توانیویانە نموونەیەكی جوانی پێكەوەژیانی ئایینی و ئاوێتەبوونی خەباتی كریستیان و موسڵمانانی ناوچەكە لە شۆڕش و ژیاندا نیشان بدەن.\nلەڕووی پارتایەتیشەوە ئاشكرای كرد:" كە ئەم دەڤەرە لە ڕۆژە سەختەكانی شۆڕشدا شوێنی قارەمانێتی و ڕێكخستنەكانی پارتی بووە، هەربۆیە، پارتی بەم دەڤەرە سەربڵندە، بەتایبەت كە خەڵكەكەی بوونەتە مایەی پێشكەوتن بۆ هەموو كوردستان و زانكۆی سۆرانی بە نموونەیەكی زیندوو هێنایەوە كە ساڵانە لە پێشكەوتنەكانی بەردەوام دەبێت.\nنێچیرڤان بارزانی، باسی لە پڕۆژە گەشتیارییە گەورەكانی ناوچەكە كرد كە بە پشتیوانی و ئاسانكاریی حكوومەت هاتوونەتە ئاراوە و موژدەی جێبەجێكردنی چەندین پڕۆژەی دیكەی گەشتیاریی پێدان كە هەموویان دەبنە هۆكاری ڕاكێشانی گەشتیار و زیادبوونی دەرفەتی كار و لە ئەنجامدا، باشتربوونی داهاتی خەڵكی كوردستان بەگشتی و ناوچەكە بەتایبەتی لێدەكەوێتەوە، هەروەها باشتركردنی ڕێگاوبانەكان، ئەنجامدانی پڕۆژەی خزمەتگوزاریی زیاتر، بایەخدانی پتر بە خاڵە سنوورییەكان، كاركردن بۆ كردنەوەی دەروازەی سنووریی نێوان توركیا و سنووری مێرگەسۆر و هەوڵدان بۆ دوورخستنەوەی شەڕ لە ناوچە سنوورییەكان، بە بەشێك لە بەرنامەكانی داهاتووی حكوومەت لەقەڵەمدا كە پڕۆژەكان لە حكوومەتی داهاتوودا بەپێی پێویست و توانای دارایی جێبەجێ دەكرێن. ئەم ناوچەیە حەقی نازكردنیشیان بەسەر هەموومانەوە هەیە، چونكە هەرچی بكەین بە ئەندازەی گیانبەخشیی خەڵكەكەی نابێت.\nجێگری سەرۆكی پارتی دیموكراتی كوردستان ڕایگەیاند:" كە حزبەكەی هەروەك چۆن هەڵگیرسێنەری شۆڕش و پێشمەرگەی ڕۆژە سەختەكان بووە، ئێستاش ئەمینترین و باوەڕپێكراوترین هێز و ئەندازیاری پێشكەوتن و ئاوەدانییە و پلانی هەمەلایەنەی هەیە بۆ گەشەپێدانی زیاتری كوردستان. وەك بەڵگەش لێدوانی سەرەتاكانی ڕاپەڕێنی سەرۆك بارزانی لە دیانای بەبیر بەشداربووانی مەراسیمەكە هێنایەوە كە تیایدا بەڵێنی مانەوە و تێكشكاندنی پەلاماری سوپای ڕژێمی دا و بەڵێنەكەش لە تۆماركردنی داستانی كۆڕێدا بەجێگەیاند، هەروەها دوای ڕووداوەكانی ساڵی ڕابردووی كەركووكیش هێزی پێشمەرگەی كوردستان لە داستانەكانی پردێ و سحێلا و مەخموور، خەونی ناحەزان و دوژمنانیان بۆ گرتنی هەولێر لەگۆڕنا و پیلانەكانیان تێكشكێندرا كە نەهێشتنی قەوارەی هەرێم، هەڵوەشاندەوەی حكوومەتی هەرێم و لەت لەتكردنی كوردستان بوو.\nئەوەشی باس كرد كە دواتر دەستیان بە ڕێكخستنەوەی پەیوەندییەكان كردەوە و ئابڵۆقەی سەر ئاسمانی كوردستانیان لادا و دواتریش بە كەمكردنەوەی پاشەكەوتی مووچە، پرۆسەی چاكسازییان درێژە پێدا. بەڵێنیی ئەوەشی بە خەڵك دا كە بە پشتیوانیی ئەوان، كوردستان بەهێزتر دەكەن.\nنێچیرڤان بارزانی، بەشداری و سەركەوتنی پارتی لە هەڵبژاردنی ئەنجومەنی نوێنەرانی عێراقی بە سەركەوتنێكی دیكەی حزبەكەی دانا كە سەرەڕای داگیركرانی بارەگاكانیان لە كەركووك و ناوچە كوردستانییەكانی دیكەی دەرەوەی ئیدارەی هەرێم و بەشدارینەكردن لە هەڵبژاردنی پەرلەمان لە پارێزگای كەركووك، پارتی توانی ببێتە حزبی یەكەم لەسەر ئاستی عێراق. هەربۆیە ڕووی لە لایەنە سیاسییەكانی عێراق و وڵاتانی ناوچەكە و جیهان كرد كە دەیانەوێ هاوبەشی دەستوری ڕاستەقینە بن لە دروستكردنەوەی ئارامیی سیاسی و ئیداری بۆ خەڵكی عێراق، لەو ڕووەوە هەولێری بە خاوەنی كلیلە بەهێزەكانی ئارامیی سیاسی و ئیداری و هەروەها پردی ئاشتی و شوێنی ڕێككەوتن وەسف كرد و دووپاتی كردەوە كە هیچ ڕێككەوتنێك بە بێ هەولێر سەرناكەوێت و دەیانەوێ هێزی هەولێر بەكار بێنین بۆ ڕێككەوتنێكی تەواو لە بەرژەوەندیی عێراق و هەرێمی كوردستان كە مافەكانی خەڵكی عێراق و كورد بناغەی ئەو ڕێككەوتنە بن، نەك سەفەقاتی سیاسیی خۆپەرستانەی هەرزان و شەخسی و دوور لە بەرژەوەندییەكانی خەڵك.\nنێچیرڤان بارزانی، ڕووی قسەی لە حزب و لایەنە سیاسییەكانی كوردستان كرد و پێی گوتن كە پارتی حیزبێك نییە دەرفەتی ستراتیژی بۆ بەرژەوەندیی خۆی بقۆزێتەوە و دەیەوێ بە هاوبەشی بڕیار لە هەموو هەنگاوەكان بدرێت و نایانەوێت پۆستەكانی كورد لە بەغدا بۆ بەرژەوەندیی شەخسی بەكار بهێندرێن، بەڵكوو دەبێ بۆ بەرژەوەندیی خەڵكی كوردستان بن و بۆ ڕێگرتن بێت لە پیلانگێڕان دژی هەرێمی كوردستان.\nبەڕێز بارزانی جەختی لەوەش كردەوە:" كە بە پاڵپشتیی هەمیشەیی خەڵكی كوردستان و بە بەیانكردنی ئەو ڕاستییەی كە كارنامەی ٥ ساڵی ڕابردووی پارتی بۆ پاراستنی قەوارەی كوردستان و ژیان و ئازادی لای خەڵك ئاشكرایە، خواستی حزبەكەی بۆ سەركەوتنی زیاتر خستەڕوو بۆ بەرەوپێشبردنی زیاتری ژیانی خەڵكی كوردستان".


۱۲ شتی هەموو ڕۆژێکمان بەم زوانە باویان نامێنێت\nخێزان - سەلمان خالید\nژیانی مرۆڤەکان بەردەوام لە گۆڕانی هەمیشەیی دایە و ڕۆژ بەڕۆژ تەکنیکەکان زیاتر بەرەو پێشەوە دەچن و هەر وڵاتێک بتوانێت لەگەڵ شەمەندەفەری پێشکەوتنەکاندا گەشت، بکات ئەو بە وڵاتێکی سەرکەوتوو دێتە هەژمار.\nپەیدابوونی چەند ڕەنگێکی دیکەی قاوە کە لە بازنەی ڕەنگی قاوەیی دەردەچێـت و زیاتر گەشەی پێدەدرێت.\nئاڵتوون، ڕێژەی ئاڵتوون بەڕێژەیەکی ئێجگار زۆر کەم دەبێتەوە و کەسانێکی زۆر پیشەکەیان لە دەست دەدەن.\nپارەی کاش، تەنانەت ماستەرکارد و ڤیزە کاردەکانیش، تەنها لە ڕێی مۆبایلەکەتەوە ئەوەی دەتەوێت تەنها لە ڕێگەی پەنجەمۆرە دەیان کڕیت ئیتر دراوە ئەلیکترۆنییەکان بێت یان هەر جۆرێکی دیکەی دراو بێت.\nچیدی پەنجەمۆر پێویست نابێت تەنانەت بۆ ئەوانەشی نەخوێندەوارن، چوونکە تەکنەلۆژیای پشکنینی ڕەشێنەی چاو و ناسەرەوەی دەنگ و پەنجەمۆری سەر ئامێرە زیرەکەکان.\nچەند کۆنتڕۆڵتان هەیە لە ماڵەوە؟ کە هەموو جار سەرقاڵی گەڕانیت بە دوایاندا، هەروەها یاریدەدەرە دەنگییەکانی وەک ئەمازۆن ئیکۆ و چەندانی دیکە پڕۆسەکەیان ئاسانتر کردووە.\nجام بوونی تڕافیکەکان کۆتاییان دێت، کە ئەویش بە هۆی پەیدابوونی ڕێگە جیاوازەکانی گواستنەوە لەسەر یەک شەقام.\nکرێکاری چێشتخانەکانیش ئیشیان لە باشی دا نابێت، چوونکە ڕۆبۆتەکان وا پڕۆگرام دەکرێن کە بتوانن ئیشەکان بە پێشکەوتووانەتر بەڕێوە ببەن و سۆزی کڕیاران ڕابکێشن بۆ خۆیان.\nپزیشکە نەشتەرەکانی ئیشەکەیان لە دەست دەدەن، بە هۆی ئەوەی ڕۆبۆتەکان کە بە ژیری دەستکرد پڕۆگرام کروان دەتوانن زۆر بە وردی کار لە نەشتەرگەرییەکاندا ئەنجام بدەن.\nپێوانی ڕێژەی شەکر، زانایان هەوڵی بەردەستخستنی جۆرە شەکرێک دەدەن کە دەتوانرێت تامی ڕێژەی شەکر بکات بەبێ هیچ کاریگەرییەکی نەخۆشی لەسەری لە ناوەوەی لەشدا بۆ ئاگاداربوون لە حاڵەتی مەترسیداری نەخۆشییەکە.\nبۆ هەرکوێ دەڕۆیت و هەرچی دەکەیت لە ژێر چاودێری حکومەتدایت، کە هەموو چالاکییەکانت تۆمار دەکرێن، تەنانەت گەر لەسەر هێڵیش بیت یاخوود دەرهێڵ بیت، بەڵام لە چەند ساڵی داهاتوودا دەیان زیادکراوە بەردەست دەکرێن کە وا دەکەن زیاتر پارێزراوبیت و دوور لە چاودێری بیت.\nکلیل و قوفڵ، لەوانەیە لە ساڵانی داهاتوودا منداڵەکەت ببەیت مۆزەخانە و بڵێیت سەردەمێک هەبوو ئێمە کلیلمان بەکاردەهێنا و ئەوانیش نازانن کلیل چییە، بەصمەی ئۆتۆمبێل و چەندان جۆری دیکە لە کلیلی پاراستن جێی ئەم شتانە دەگرنەوە.\nبارگاویکەرەوەکان، چەندین تەکنیکی نوێ و خێرا دێنە کایەوە و باشتر دەکرێن بۆ بارگاویکردنەوەی مۆبایلەکەت ئەوانیش Bluetooth, NFC, Wi-Fi و دەیانی دیکە لە خۆدەگرێت، کە ئەمەش بەبێ پەیوەست کردنی فیزیکی مۆبایلە بە وایەرەکانەوە.\n13767 جار بینراوە\nچەند بیرۆکەیەکی ناوازە و جوان کە دەتوانیت بە جلی زستانە دروستی بکەیت\nهەشت ڕێگایی گرنگ بۆ ئەوەی (خێزان) لایی منداڵەکانت بە بەها بکەیت\n٢٠ دەوڵەمەنترین ئەکتەر کە تا ئێستا لە ژیاندا مابن\nهێزە سونییەكان و یەكێتی و پارتی لە هەوڵی دواخستنی هەڵبژاردنەكان شكستدەهێنن\nسەدان سكاڵا لەسەر بەرنامەكەی ئۆكتار پێشكەشدەكرێن\nسكاڵاكان لە دژی ئۆكتار گەیشتنە نوسینگەكانی ئەردۆغان و یڵدرم\nكرێی گواستنەوەی خوێندكارانی قوتابخانەكان ڕێكدەخرێنەوە\nئەندامێكی لیژنەی یاسایی: پەرلەمان دەسەڵاتی دواخستنی هەڵبژاردنەكانی نییە\nهەزاران شەڕڤانی عەفرین بۆ شەڕی توركەكان ئامادەن\nكۆڵبەرێك گیانی لەدەستدا\nمحەمەد عەبدوڵا بە سەرۆكی تەڤگەری ئازادیی كۆمەڵگەی كوردستان هەڵبژێردرا\nبەڤیدیۆ: شەپۆلێكی بەهێزی ڕەشەبا و سەرما و باران شاری سلێمانی گرتەوە\nئاژانسی ANHA: هێزە چەكدارەكانی سەر بە توركیا چوونە نێو خاكی سوریاوە\nرۆژنامەكانی توركیا وردەكاری پلانی ئۆپراسیۆنی عەفرین ئاشكرا دەكەن\nبەوێنە: سوپای ئازادی سوریا بەرە و عەفرین دەست بە جوڵە دەكات\nئاژانسی ئەنادۆڵی توركیا: رووسیا لە عەفرین دەستی بەكشانەوە كرد\nکۆمەڵێک وێنە پێمان دەڵێت چۆن ژیانمان گۆڕاوە لە نێوان دوێنێ و ئەمڕۆدا\nئینفۆگرافیک: ١١ تەکنیکی بەهێز بۆ ئەوەی تەمەنت درێژتر بێت\nپشتیوان بەدەویی بەهۆی چیەوە مردووە؟ ناو ماڵەکەیی و تەرمەکەیی ببینە!\n١٥٠ پەندی پێشینانی کوردی کە گەر بیزانیت لە هیچ مەجلیسێکدا قسەت لێنابڕێت\nدکتۆرەکان دەڵێن ئەم حەوت شتە دەبێت هەر هی خۆت بێت و نابێت بیدەیت بە کەسی دیکە


👫 محەمەد رەئوف Kesayetîyekan\n📅 Katî tomarkrdin Nov 7 2010 12:22PM\n👁 Em babete 10,897 car bînrawe\nرۆژنامەنووس و بێژەر لە کەناڵی KNNی بزووتنەوەی گۆڕا [ Zortir... 👁] ✖ ✖ 1 28 ✔ 84% ✍ H.B. 7-11-2010 12:22:55\n👫 کاوە مەحمود شاکر Kesayetîyekan\n📅 Katî tomarkrdin Nov 5 2009 12:02PM\n• سال و شوێنی لەدایکبوون: 1958 کەرکوک. • دەرچووی [ Zortir... 👁] ✖ ✖ 0 3 ✔ 96% ✍ H.B. 5-11-2009 12:02:52


◄ Результат: Found 626, page 1 of 63 Items per page: 🗐 1 🗐 5 🗐 10 🗐 25 🗐 50 🗐 100\n💬 ئاردی خۆم لێکرد کەپەکم دابێشت، گەلێکم تاڵی و سوێری دنیا چێشت Цитаты и фразы\n📅 Добавлен Oct 28 2018 8:39AM\nئاردی خۆم لێکرد کەپەکم دابێشت گەلێکم تاڵی و سوێری [ Больше... 👁] ✖ ✖ 0 4 ✔ 99% ✍ Z.S. 28-10-2018 8:39:28\n💬 ئازا کوڵی دڵ دەڕێژێ بە قین، بێ دەسەڵاتیش بە گریان و شین Цитаты и фразы\n📅 Добавлен Oct 27 2018 11:22PM\nئازا کوڵی دڵ دەڕێژێ بە قین بێ دەسەڵاتیش بە گریان [ Больше... 👁] ✖ ✖ 0 2 ✔ 99% ✍ Z.S. 27-10-2018 23:22:16\n💬 ئاش هەر کار دەکا گەنم دادێنێ، چەقەنە سەری خۆی بۆ دەشکێنێ Цитаты и фразы\n📅 Добавлен Oct 27 2018 10:44PM\nئاش هەر کار دەکا گەنم دادێنێ چەقەنە سەری خۆی بۆ د [ Больше... 👁] ✖ ✖ 0 4 ✔ 99% ✍ Z.S. 27-10-2018 22:44:41\n💬 ئاشەکەمان هەر ئەوەندە دێنێ، کاکی ئاشەوان خۆی بی قرتێنێ Цитаты и фразы\n📅 Добавлен Oct 26 2018 10:49PM\nئاشەکەمان هەر ئەوەندە دێنێ، کاکی ئاشەوان خۆی بی [ Больше... 👁] ✖ ✖ 0 3 ✔ 99% ✍ Z.S. 26-10-2018 22:49:34\n💬 ئاو بتبا مەچۆ سەر پردی نامەرد، چش با بخنکێی بە سەد ئێش و دەرد Цитаты и фразы\n📅 Добавлен Oct 27 2018 12:06AM\nئاو بتبا مەچۆ سەر پردی نامەرد چش با بخنکێی بە سە [ Больше... 👁] ✖ ✖ 0 7 ✔ 99% ✍ Z.S. 27-10-2018 0:06:01\n💬 ئاو بەئاوردا کراو کۆتا بوو، ئەو شەڕە هەر بۆ لێفەی مەلا بوو Цитаты и фразы\n📅 Добавлен Oct 27 2018 9:04PM\nئاو بەئاوردا کراو کۆتا بوو ئەو شەڕە هەر بۆ لێفەی [ Больше... 👁] ✖ ✖ 0 2 ✔ 90% ✍ Z.S. 27-10-2018 21:04:57\n💬 ئاوا بەڕێوەی دەبەی کارو بار، بەزستان قومار بە هاوین شەوکار Цитаты и фразы\n📅 Добавлен Oct 27 2018 10:58AM\nئاوا بەڕێوەی دەبەی کارو بار بەزستان قومار بە هاوی [ Больше... 👁] ✖ ✖ 0 3 ✔ 90% ✍ Z.S. 27-10-2018 10:58:44\n💬 ئاوت خواردەوە جارێک لە کانی، بەردی تێ مەخە خۆ تۆ ئینسانی Цитаты и фразы\n📅 Добавлен Oct 26 2018 10:26PM\nئاوت خواردەوە جارێک لە کانی بەردی تێ مەخە خۆ تۆ ئ [ Больше... 👁] ✖ ✖ 0 6 ✔ 90% ✍ Z.S. 26-10-2018 22:26:37\n💬 ئاکارت وەکو مشار بێ باشە، هەم بۆلای خۆتە هەم بۆ ئەولاشە Цитаты и фразы\nئاکارت وەکو مشار بێ باشە هەم بۆلای خۆتە هەم بۆ ئە [ Больше... 👁] ✖ ✖ 0 6 ✔ 90% ✍ Z.S. 27-10-2018 21:04:56\n💬 ئای خۆزگە شۆفار لاڵ و کەڕ بوایە، ئاو خواردنەوەی گورگ لەگەڵ مەڕ بوایە Цитаты и фразы\nئای خۆزگە شۆفار لاڵ و کەڕ بوایە ئاو خواردنەوەی گ [ Больше... 👁] ✖ ✖ 0 5 ✔ 90% ✍ Z.S. 28-10-2018 8:39:26


Published 2014-06-27 | By saman\nرێبەرایەتی بەرپرس و بەمشوور ئاگاداری گرنگی بوونی کادر و بەرێوەبەری گونجاوە. حیزبە پێشکەوتووەکانی جیهان لە رێگای رێکخراوی لاوانی خۆیانەوە هەمووساڵێ بە چالاکیە جۆراوجۆرەکان هەوڵ دەدەن باشترینەکان بۆ رێبەرایەتی و بەرێوەبەری رێکخراوەیی خۆیان هەڵبژێرن، پەروەردەیان بکەن و بەرپرسایەتیان پێ بدەن. نموونەی ئەوجۆرە رێکخراوانە لاوانی سۆسیال دێموکرات و ئەنترناسیۆنالیست سۆسیالیستە. زۆربەی هەرەزۆری رێبەرانی حیزبە سۆسیالیستەکان بەتایبەت لە وڵاتانی سکاندیناوی، رێگای رێبەریان لە یەکیەتی لاوانەوە دەست پێ کردووە و قۆناغەکانی پەروەردەی ریکخراوەیی لەوێدا پێواوە و بەرەو لووتکەی بەرزی بەرپرسایەتی و رێبەری پێشکەوتوون. هەلکەوتێکی سەرنجراکێش لەو پێوەندیەدا ئەوە کە دکتۆر قاسملوو لە سەردەمی کۆماری کوردستاندا بۆخۆی دامەزرێنەری یەکیەتی لاوانی دێموکراتی کوردستان بووە و سەرەرای ئەوەی کە رێکخراوەکە دوای داگیرکران و هەڵوەشانەوەی کۆمار بە هۆی دەسەڵاتی ناوەندی پەهلەویەوە بەکردەوە نەما، بەڵام شوێندانەری لە سەر قاسملوو ئەوەندە بووە کە دوای رووخانی کۆماری کوردستانیش هەروا وەفادار بە باوەڕی نیشتیمانی و نەتەوەیی مایەوە و کاتێک کە لە چێکوسلواکی و لە وڵاتێکی سۆسیالیست بوو، فەلسەفەی ”جیاواز بیر بکەوە”ی ئەو بوو بە هۆی ئەوە کە داگیرکردنی پۆلەند (لێهستان) لە لایەن یەکیەتی سۆڤیەتەوە شەرمەزار بکات و ڕازی نەبێت ”بە وەزعی مەوجوود” و ریسکی دەرکران لە چێکوسلاڤاکی قبووڵ بکات بەڵام داگیرکاری و سیاسەتی زۆرەملی سۆڤیەت و سۆسیالیزمی ئەوکات ”مەوجوود” قبووڵ نەکات و دژی دیکتاتۆری بوەستێت. بۆیە وتەیەکی بەناوبانگی هەیە کە دەڵێت: ”خراپترین دێموکراسی لە باشترین دیکتاتۆری چاکترە”.\nدوای قاسملوو دینامیزمی زیندوویی لە ناو رێکخراودا بەتایبەت لە ئاستی رێبەری حدکادا تووشی لاوازیەکی دڵهەژێن هاتووە. رێبەرانی ئەمرۆی حیزب کەمتر بەدوای لێگەر و چالش دەگەرێن و زۆرتر بە کەسانی مورید و پێرەوانێک بەسەندە دەکەن کە ”بە دڵی ئەوان قسە بکەن” و لە بەرامبەر ئەواندا خۆیان بە بچووک بزانن. بۆیە چۆنیەتی پێرەوان و لایەنگرانی رێبەران شیکەرەوەی چۆنیەتی و کەسایەتی رێبەریشە. داخوا لایەنگرانی رێبەرانی ئەمرۆ کەسانێکن کە داهێنانی ئەرێنی و گەشەکردوویان هەبێت، یان تەنیا چەپڵە لیدەر و بەلێ قوربان بێژن؟\nبۆچوونی ئەرێنی بەنرخترین سەرمایەی ژیانی هەر مرۆڤێکە. بە بڕوای نووسەری بەناوبانگی بواری رێبەری و گەشەسەندنی کەسایەتی جان ماکسوێل (John C. Maxwell) لە کتێبی ” رانگەی براوە، رەمزی سەرکەوتنی تاکەکەسی” ئەوەی کە خەڵک بە کێشەی خۆیان دەزانن لە راستیدا کێشەی ئەوان نیە. کێشەی ئەوان بە هۆی جۆری هەڵسوکەوتێکە، کە هەیانە و ئەو هەڵسوکەوتەشە کە رێگایان نادات لە کێشە و سەختیەکان دوور کەون. کەسێک کە بە هۆی جۆری روانینی بە ژیان ئەرێنی بیر بکاتەوە، دەتوانێت هەلومەرجەکان بە ”هەلی نوێ” ناو ببات و بە پێچەوانەی کەسانی ئاسایی بە جیاتی قبووڵی شکست هەوڵ دەدات تواناییەکان و شارازاییەکان بۆ بەرهەمهێنان و خوڵقاندنی نوێ بەکار ببات. رێبەرانی ئەرێنی ئەندێش دەتوانن رێکخراوی خۆیان بەرەو ئاسۆیەک رێبەری بکەن کە ئەوانی دیکە لێی بێ بەشن. هەرچۆنێک قاسملوو لە ئاستەمترین هەلومەرجی سیاسی، کۆمەڵایەتی، ئابووری و کولتووری بزاڤی نەتەوایەتی کورد، حیزبی دێموکراتی بەرەو گەرەترین و شوێندانەرترین حیزبی سیاسی کورد لە سەردەمی خۆیدا رێبەری کرد و نەریتێکی بەجێ هێشت، کە ئەمرۆش جێگرانی لێی دەخۆن.\nهەر مرۆڤێک هەندێک تایبەتمەندی تایبەت بەخۆی هەیە. یەکێک لە ئەرکەکانی رێبەری لە کاتی پەروەردەی رێبەرانی داهاتوو سەرنج دان بە لێهاتوویی کەسان و هەگەری سەرکەوتنیان لە کارەکاندا و بەرەوپێش بردنی رێکخراو زۆر گرنگە. ئەمرۆ بەداخەوە بەشێکی زۆر لە هەڵبژاردنەکان بە پێچتەوانەی ئەوە بە پێی ئاستی نزیکی و پێرەوی بوونی بەرپرسان لە کەسێکە کە هەڵیان دەبژێرێت و دیاریان دەکات. رێبەرانی ئەمرۆ دوای کەسانێک دەگەرێن کە ”کەم دەردی سەر بن”.\nشاعیری ئەمریکی ئارچی مک لیش (Archibald MacLeish) دەلێت: ”تەنیا شتێک کە لە تاقی کردنەوە ناخۆشترە، تاقی نەکردنەوەیە.” ئەو رێبەرانەی کە ئەو راستیە دەزانن هێلی سەرکەوتوویی خۆیان لە درێژەی ژیانیاندا درێژە دەدەن. هەرکەسێک شتێکی ئەزموونکراو دووبارە تاقی بکاتەوە شکست دەخوات، بەڵام رێبەرانێک کە لە تاقی کردنەوە بترسن بۆ هەمیشە شکست دەخۆن. رابێرت تاونسەند (Robert Townsend) کارناسی بواری بەرێوەبەری دەڵێت: ”رێبەران سنووری تەمەن، شوێن، هەڵکەوت و هەلومەرجی تایبەت ناناسن، ئەوان هەمووجارێ لە هەموو شوێنێک رێبەری دەکەن. تەنانەت لەوانەیە رێبەر لە ئاستی کارمەندێکی سادە بێت، بەڵام ئەوان بە هۆی شوێندانەریان بە سەر خەڵک و پێگەی کۆمەڵایەتیان دەناسرێن.” کەسێک کە لە رێگایەک دەپێوێت و خاوەنی باوەڕێکی بەهێزە، لە ناو خەڵکدا بەبێ پلە و پایەی رێکخراوەیش دیارە.\nبەبێ جیاوازی هەموو رێبەرانی گەورەی جیهان خاوەنی تایبەتمەندی خۆدیسیپلینین. بەداخەوە بەشێکی زۆر لە رێبەرانی ئێمە بەجیاتی خۆ دیسیپلینی خەریکی ژیانێکی جیاواز لەو باوەڕاننە کە پرۆپاگەندەی بۆ دەکەن و جیاوازی چینایەتی لە نێوان ئەندامانی رێبەری و بەدەنەدا بووتە یەکێک لە هۆیەکانی مەودا نێوان رێبەری و ئەندامانی حیزب و بنەماڵەی حیزبی لە بنکە و ئۆردووگاکاندا. هیچ سەرکەوتنێک بە مامەلە و هەڵسوکەوتی ”یەک بان و دووهەوا” بەدەست نایەت. بەهۆی هەلومەرجی کۆمەڵایەتی – سیاسیەک کە بەشی ئاشکرای حیزب لە باشووری کوردستان تێکەوتووە لەوانەیە نەتوانین چاوەڕیی ئەوە بین رێبەرانی ئێمە خۆدیسیپلینی بەرێوە ببەن وئامادە بن نرخی خۆدیسیپلینی بدەن. کاتێک باس لە خۆدیسیپلینی دێتە پێش مرۆڤەکان دوو رێگا زیاتریان لە بەر دەست نیە: یا ئێش و ئازاری خۆدیسیپلینی کە بریتی بێت لە فیداکاری، رێکوپێکی و گەشەکردن قبووڵ دەکەن یا خود ئێش و ئازاری پەشیمانی بەهۆی لەدەست دانی هەلەکان و خۆخەریک کردن بە شتەلاوەکیەکانی خەبات. هەرکەسێک لە ژیاندا هەڵبژاردەیەکی هەیە. دکتۆر قاسملوو رێگای خۆ دسیپلینی هەلبژارد و تەنانەت شتێکی بۆ بنەماڵەی خۆشی بەجێ نەهێشت و هەموو میراتەکەی پێشکەشی حیزبی دێموکرات کرد.\nپێوەندی بەشێکی گرنگ لە ژیانی ئێمەیە. لێکۆلینەوەکان دەسەلمێنن کە نزیک بە 70%ی کاتی مرۆڤ لە پێوەندیەکاندا تێپەر دەبێت. رێبەریک کە توانایی پێوەندی گرتنی نەبێت ناتوانێت بەشێوەیەکی کاریگەر و شیاو بۆچوونەکانی خۆی بە خەڵک و دەوروبەری رابگەیەنێت. توانایی رێبەر لە متمانەدان بە خەڵک هاوسانە لە گەڵ توانایی ئەو لە پێکهێنانی پێوەندیدا. هەردووک تایبەتمەندی سەرەوە پێویستی بە کردەوە لە لایەن رێبەر و دژکردەوە لەلایەن لایەنگرانیەوە دەکەن. پێوەندی کردەوەیەکی دوولایەنەی ئەرێنیە. کاتێک پێوەندیەکە یەک لایەنانە بێت، درەنگ یا زوو ئەو پێوەندیە دەمرێت. قاسملوو لە هەموو ئاستەکانی پێوەندیدا چ وەک دیپلۆماتێک و چ وەک رێبەر و کەسێکی ئاسایی لە ناو کۆمەڵگادا دەیتوانی لە گەڵ دەوروبەری خۆی پێوەندی بگرێت و ئەوەندە شوێندانەر بێت، کە دوای خۆی هەستێکی بەهێز بەجێ بێلێت. لە تایبەتمەندیەکانی توانایی قاسملوو لەو پێوەندیەدا دەتوانین ئاماژە بەوە بکەین کە ئەو گرنگیەکی تایبەتی دەدا بەو کەسانەی کە قسەیان بۆ دەکرد. کاتێک گرنگی بە کەسێک یان کۆمەڵێک دەدرێ کە قسەیان بۆ دەکرێ، کۆمەڵەکەش بە دڵ و گیان گوێی لە کەسەکە دەگرێت. توارننایی سەرنجدان و بەو کەسەی کە وەڵام دەداتەوە، ئەو کەسانەی کە لە پێوەندیەکاندا لاوازن، تەنیا لە کاتی قسەکردن دا سەرنج دەدەن و کاتی بیستنی وەڵامی لایەنی بەرامبەر سەرنجیان پێنادەن. کەسێک کە دەتوانێت پێوەندی چاک بگرێت، تەنانەت سەرنج دەداتە بزاڤی جەستەی لایەنێک کە گفتگۆی لە گەڵ دەکرێت و بە پێی هەو هەڵسوکەوت دەکات. توانایی پیوەندی بە هەموو خەڵک، قاسملوو لە پێوەندی خۆیدا دەیتوانی هەستی ئارامی و ئینسانی بە هەموو کەس بدات. ئەو دەیتوانی لە گەڵ هەرکەسێک و بەهەر سەلیقەیەکەوە کە هەیبوو پێوەندی بگرێت و گفتگۆی لە گەل بکات. پێوەندی چاوبەچاو لە گەڵ لایەنی گفتگۆ، بە یەک چاوخشاندن بە وێنەکانی قاسملوو لە کاتی قسەکردن یان گوێگرتن لە کەسێک کە قسە دەکات، مرۆڤ دەبینێت کە بەهۆی ئەوەی کە ئەو لە گفتگۆی خۆیدا راستگۆ بوو، لە کاتی قسەکردن و گوێگرتندا چاوی لە ناوچاوی لایەنەکە بوو. پێکەنینی قاسملوو لەوانەیە ”موعجزە” خوڵقێنترین تایبەتمەندی ئەوبوو بێت لە پێوەندی گرتندا. ئەو دەیتوانی بە بزەی سەر لێو و پێکەنینی خۆی هەستی زیندوویی بە لایەنی بەرامبەر ببەخشێ و گوێگرانی خۆی لە گەڵ لایەنی مرۆڤدۆستی و ژیان خۆشەویستی خۆی ئاشنا بکات.\nرێبەران ئەوەی کە هەیە دەبینن. بەڵام گرنگتر لەوە هۆیەکانی ئەویش دەبینن. رێبەری راستی قەت بە رەوشی ئێستا”قانع” نیە. قاسملوو رێبەرێک بوو کە زیاتر لەوانی دیکە بۆ کردنەوەی دەروازەکانی پێشکەوتن و سەرکەوتن هەوڵی دەدا. ئەو بەدوای کردنەوەی ئاسۆی تازە و جیهانی نوێ بۆ کورد بوو. قاسملوو قەت لە ئاستی رەوشی ئێستای حیزبەکەی رازی نەبوو و هەمیشە لە دوای ئەوە دەگەڕا بە کەمترین ”هەزینە” زۆرترین دەستکەوت بەدەستەوە بێنێت. ئەو سەرەرای رەوشی تایبەتی پێوەندیدار بە شەڕی چەکداری و تەنگەژەی ئایدیۆلۆژیەکان حیزبەکەی بە رێبەریەکی بێوێنەوە رۆژ لە گەڵ رۆژ بەهێزتر دەکرد.\nناڕازیبوون لە وەزعی مەوجوود بە واتای بۆڵەبۆل کردن و گلایە کردن نیە، بەڵکوو بەو واتایەیە کە ویستی ئاڵوگۆڕ بەهێزە. کەسێک کە ئامادە نەبێت ریسکی گۆڕانکاری قبووڵ بکات ناتوانێت پێشکەوێت. رێبەرانی پارێزەری ”وەزعی مەوجوود” بەداخەوە بۆخۆیان دەبنە ”پێرەوی” رەوشی مەوجوود. رایمۆند سمیت (Raymond Smith) سەرۆکی بێل ئاتلانتیک دەڵێت: ” هەنگاونان لە رێگای بێ مەترسی و بە شێوەی یەکسان چوون، لەوانەیە بێکارت نەکات بەڵام بەدڵنیاییەوە لە درێژخایەندا هیچ سوودێکی بۆ رێکخراوەکە بە دواوە نابێت.” رێبەرایەتی ئەمرۆی حیزبی دێموکرات راست لەو خاڵەدا ماوەتەوە: ترسی گۆڕانی وەزعیەتی مەوجوود و هەڵگرتنی ریسکی گۆڕان و بەروپێش چوون. چونکە لەناو ئێمەدا نایابن ئەو رێبەرانەی کە ”مەترسی هەڵگر” بن و بوێرن هەنگاوی بوێرانە هەڵگرن بۆ گۆڕانکاری بنەڕەتی.\n« اعتراضات خاموش و قربانیان بیپناه ، کیهان یوسفی\nقاسملو هێمای نه‌ته‌وەیەک یان خودی نه‌ته‌وه؟ حیسام دەست پیش »


مه‌رزه لاوه‌كییه‌كانى نێوان باشوور و رۆژهه‌ڵات هه‌زاران هه‌لى كاریان ره‌خساندووه\nمه‌رزه لاوه‌كییه‌كانى نێوان باشوور و رۆژهه‌ڵاتى كوردستان، هه‌زاران هه‌لى كاریان بۆ گه‌نجان و كاسبكارانى هه‌ردوو به‌شه‌كه‌ى كوردستان ره‌خساندووه. قایمقامى پێنجوێن دووپات له‌وه ده‌كاته‌وه كه داهاتى رۆژانه‌ى دوو مه‌رزى لاوه‌كى 30 ملیۆن دینار ده‌بێت.\nسۆران حه‌سه‌ن، دانیشتووى پێنجوێن و ده‌رچووى زانكۆیه، به‌هۆى نه‌بوونى ده‌رفه‌تى دامه‌زراندن له كه‌رتى حكوومیدا، ئێسته رووى له مه‌رزه لاوه‌كییه‌كانى سنوورى شارۆكه‌كه‌ى كردووه. ئه‌و مه‌رزانه باشوور و رۆژهه‌ڵاتى كوردستان به‌یه‌كه‌وه گرێ ده‌ده‌ن.\nئه‌و به "وشه" ده‌ڵێ، "رۆژانه له سه‌عات پێنجى به‌یانییه‌وه له‌و مه‌رزه‌دا كاڵا و شتومه‌ك بار ده‌كه‌ین و به‌وه‌ش بژێوى خۆمان دابین ده‌كه‌ین".\nسواره محێدین، خوێندكارى ئاماده‌یییه و له مه‌رزى توتمانى سنوورى شاره‌دێى ناڵپارێز كار ده‌كات، بۆ "وشه" ئاماژه‌ى به‌وه كرد، "رۆژانه بڕی 10- 15 هه‌زار یان زیاترى ده‌ست ده‌كه‌وێت، به‌ڵام عوسمان ئیبراهیمى شوفێر له‌و مه‌رزه‌دا بۆ هه‌ر بارێك كه له نێوان هه‌رێمى كوردستان و ئێران ده‌یگوازێته‌وه، بڕى 250 هه‌زار دینار وه‌رده‌گرێت.\nله نێوان باشوور و رۆژهه‌ڵاتى كوردستاندا ژماره‌یه‌ك مه‌رزى لاوه‌كى هه‌ن و هه‌زاران هه‌لى كاریان بۆ گه‌نجانى شارۆكه سنوورییه‌كانى هه‌ردوو به‌شى كوردستان مسۆگه‌ر كردووه.\nكاوه سۆفى بازرگان له مه‌رزى هه‌ڵاڵاوا، له‌كاتى چاوه‌ڕوانى بۆ گواستنه‌وه‌ى كه‌لوپه‌له‌كانى له كارخانه‌یه‌كى هه‌رێمه‌وه بۆ شارى مه‌ریوان، بۆ "وشه" گوتى، "هه‌بوونی ئه‌م جۆره مه‌رزه لاوه‌كییانه هه‌م بۆ هه‌رێمی كوردستان و هه‌میش بۆ ئێران و به‌تایبه‌تیش ناوچه كوردنشینه‌كانی هه‌ردوولا گرنگی و بایه‌خی تایبه‌تی خۆی هه‌یه".\nئه‌و ده‌ڵێ، "پێوه‌ندیمان له‌گه‌ڵ خاوه‌نكار و بازرگانه‌كانی رۆژهه‌ڵات هه‌یه و كاتێك دیارى ده‌كه‌ین تا كه‌لوپه‌له‌كان دووباره له رێگه‌ی مه‌رزی لاوه‌كییه‌وه ره‌وانه‌ی رۆژهه‌ڵات بكه‌ینه‌وه".\nسۆفى زیاتر ده‌ڵێ، "كاره‌كه له مه‌رزه لاوه‌كییه‌كانه‌وه كاتى زۆرى ده‌وێت، به‌ڵام داهاتێكی باشی هه‌یه، سه‌ره‌تا كه‌لوپه‌له‌كان ده‌به‌ینه كارخانه‌یه‌ك له نزیكی مه‌رزه‌كان و دواتر له رێی حه‌ماڵه‌كانه‌وه بۆ ئێران ده‌گوازرێـته‌وه و ئێمه‌ش پاره‌ی كارخانه و ئۆتۆمبێلی گواستنه‌وه و حه‌ماڵه‌كان ده‌ده‌ین".\nحه‌سه‌نى فه‌تاحی سه‌رپه‌رشتیارى حه‌ماڵ و باره‌كان كه له دیوى ئێرانه‌وه وه‌ستابوو، به"وشه"ى راگه‌یاند، به‌هه‌ماهه‌نگى له‌گه‌ڵ نوێنه‌ری ته‌واوی گونده‌كانی بانه، مه‌ریوان و سه‌قزى سه‌ر به‌پارێزگاى سنه، هه‌موو رۆژێك له به‌یانییه‌وه تا دره‌نگانێكی دوای نیوه‌ڕوان له‌سه‌ر سنوور و له ته‌نیشت ده‌رگه‌ی سه‌ره‌كیی مه‌رز چاوه‌ڕوانى گه‌یشتنى كه‌لوپه‌له‌كانیانن.\nئه‌و ده‌ڵێ، "به‌ئاگادارى هه‌ردوو قایمقامى پێنجوێن و مه‌ریوان، رێگه به‌هاورده‌كردنى كه‌لوپه‌ل ده‌درێت له خاكى هه‌رێمه‌وه بۆ ئێران، كه‌لوپه‌له‌كان له سه‌لاجه، موجه‌میده، غه‌ساله، ته‌له‌ڤزیۆن، گسكى كاره‌بایی، ته‌باخى چێشتلێنان و كه‌لوپه‌له جوانكارییه‌كان پێك دێن، به‌ڵام نابێت به‌هیچ شێوه‌یه‌ك پاره، ده‌مانچه، ماده كهوولییه‌كان بۆ ئێران هاورده بكرێن، چونكه ئه‌وه لێپرسینه‌وه‌ى توندى به‌دواوه ده‌بێت".\nفه‌تاحى ئاماژه‌ی به‌وه‌ش كرد، "نزیكه‌ى پێنج هه‌زار خێزانی رۆژهه‌ڵات داهاتیان له‌سه‌ر ئه‌و مه‌رزه لاوه‌كییانه‌یه و كردنه‌وه‌ی مه‌رزه‌كانیش دوای فشاری زۆری ناوخۆیی كوردانی رۆژهه‌ڵات بوو له پێناو ره‌خساندنى ده‌رفه‌تى كاردا".\nهاوكات زانا ره‌حمان، قایمقامی شارۆكه‌ى پێنجوێن بۆ "وشه"ى روون كرده‌وه، وه‌ك ناوچه‌ى پێنجوێن به‌هۆی بوونی رووبه‌رێكی به‌رفراوانی سنووری له‌گه‌ڵ شاره‌كانی كوردستانی رۆژهه‌ڵات، له‌رووی بازرگانییه‌وه توانراوه هه‌لێكی زۆری كار بۆ گه‌نجان و كاسبكاران بڕه‌خسێت. به‌تایبه‌تى له هه‌ردوو مه‌رزی لاوه‌كى هه‌ڵاڵاوا و توتمان كه زۆر فره‌وانن و زۆرترین خه‌ڵك سوودیان لێ وه‌رگرتوون.\nئه‌و ده‌ڵێ، "له‌و دوو مه‌رزه‌وه، نزیكه‌ی سێ هه‌زار كه‌سى باشوورى كوردستان كار ده‌كه‌ن و داهاتی رۆژانه‌ی هه‌ردوو مه‌رزه‌كه‌ش نزیكه‌ی 30 ملیۆن دینار ده‌بێت".\nله سنوورى شارۆكه‌ى پێنجوێن به‌هۆى ئه‌وه‌ى كه هاوسنوورى وڵاتى ئێرانه و زیاتر له 150 كیلۆمه‌تر مه‌تر دووجا سنوورى له‌گه‌ڵ ئه‌و وڵاته‌دا هه‌یه، جگه له مه‌رزى نێوده‌وڵه‌تیى باشماخ كه پێشتر مه‌رزێكى لاوه‌كى بووه، له ساڵی 2007 بووه‌ته نێوده‌وڵه‌تى له نێوان هه‌رێمى كوردستان و كۆمارى ئیسلامیى ئێران، له ئێسته‌دا چه‌ند مه‌رزێكى لاوه‌كى هه‌یه، له‌وانه هه‌ڵاڵاوا، توتمان، سه‌یرانبه‌ن، سیاگوێز، بناوه‌سووته، هۆشیارى، گۆخڵان، كانى هه‌رمێ كه ئه‌مانه زۆربه‌یان له‌لایه‌ن ئێرانه‌وه، به‌پاساوى پاراستنى سنووره‌كانى داخراون و به‌رێككه‌وتنى هه‌ردوو قایمقامیه‌تى شارۆكه‌كانى پێنجوێن و مه‌ریوان، رێگه به‌كردنه‌وه‌ى رۆژانه‌ى هه‌ردوو مه‌رزى لاوه‌كى هه‌ڵاڵاوا – توتمان دراوه.


کوردیپێدیا - نێروەیی\n👪 نێروەیی | 🏷 پۆل: هۆز - تیرە - بنەماڵە | زمانی بابەت: 🏳 کوردیی ناوەڕاست\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 3 2019 9:30AM باشترکراوە\n📷 فایلی وێنە 1.0.1 85 KB Dec 3 2019 9:30AM هاوڕێ باخەوان\n2. 👁 دڵشاد نێروەیی\n3. 👁 عەلی تەتەر نێروەیی\n4. 👁 نازک نێروەیی


بافڵ تاڵەبانی:كەركوكییەكان لەھەڵبژاردندا سەری كەركوك و كوردو یەكێتی بەرزبكەنەوە PUKmedia یەکێتیی نیشتمانیی کوردستان\nکوردستان 06:06 PM - 2021-09-27\nلەشاری كەركوك بافڵ تاڵەبانی ھاوسەرۆكی یەكێتیی نیشتمانیی كوردستان چاویكەوت بە ژمارەیەكی بەرچاو لە مامۆستاو زانای ئاینی و كەسایەتی كۆمەڵایەتی و سەرۆك ھۆزەكان لە سنووری كەركوك .\nلەدیدارێكدا گفتوگۆكرا لەبارەی بارودۆخ و گوزەران و داواكاری خەڵكی كەركوك و بەھێزكردنی ئاشتی كۆمەڵایەتی و قوڵكردنەوەی زیاتری پێكەوەژیان لەنێوان نەتەوە و پێكھاتە و ئاینزاكاندا لەپێناو سەقامگیری زیاتری سیاسی و ئارامی و خزمەتكردنی زیاتری سنوورەكە.\nبافڵ تاڵەبانی بەگرنگییەوە لەڕۆڵی مامۆستایانی ئاینی و كەسایەتییە كۆمەڵایەتی و سەرۆك ھۆزەكانی كەركوكی روانی لە خزمەتكردنی كایەكانی ژیان و بەھێزكردنی ھاریكاری و گیانی پێكەوەژیان لەشارەكەدا بۆئەوەش روونیكردەوە یەكێتی پابەند بەڕێبازی راست و رەوانی سەرۆك مام جەلال سورە لەسەر هەڵوێستەكانی بۆ داكۆكیكردن لە ماف و داخوازیە رەواكانی خەڵكی خۆراگری كەركوك بەھەموو نەتەوەو پێكھاتە رەسەنەكانی شارەكە ئەویش دوور لە پەراوێزخستن و جیاكاری مەزھەبی و نەتەوەیی .\nھاوسەرۆك پشت ئەستور بەدڵسۆزی و قوربانیدانی كەركوكییەكان بۆ یەكێتییەكەی خۆیان رایگەیاند كەركوك و یەكێتی دوانەی دانەبڕاوی یەكترن.\nوتیشی، لەئەمڕۆشدا چاومان لەسەر كەركوكییەكانە كە بەھەمان رۆحیەتی رابردوو بەشداری ئەم ھەڵبژاردنەش بكەن و سەری كەركوك و كوردو یەكێتی بەرزبكەنەوە، چونكە ئەم پرۆسەیە بۆ كورد چارەنووسسازەو سەركەوتنی ھاوپەیمانی كوردستان واتای بەدەستھێنانی مافەكانی گەلی كوردو پێكھاتە رەسەنەكانی ئەم شارەیە، بۆیە ھەموومان پێكەوە لەخەمی كەركوكدا خەبات دەكەین و خزمەتی زیاتری شارەكەی خۆمان دەكەین.\nھەر لەدیدارەكەدا گفتوگۆیەكی كراوە بەڕێوەچوو وێڕای خستنەڕووی چەندین سەرنج و پێشنیاز ئامادەبووان جەختیانكردەوە وەك ھەمیشە پشت و قەڵا دەبن بۆ یەكێتی و كاردەكەن بۆ سەرخستنی كاندیدەكانی ھاوپەیمانی كوردستان.


دکتۆر مەلا عبدالله مەلا ئەحمەد الإمام ئاكرەیی... ماڵئاوا\nمردن هەقەو هەمووان دەبێ بمرین، بەڵام ئەوەی جۆری مردن و سەفەری ژیانئاوایی یەکجارەکی جیا دەکاتەوە پەرێزو خزمەت و دڵسۆزی و دیندارییە لە دونیا.\nناوەراستی مانگی ئازار، ئازارێکی قوڵ بە وەغەرکردنی هەتا هەتایی مەرحوم دکتۆر مەلا عبدالله ئاکرەیی زاناو کەسایەتی دیاری کوردستان و بادینان و ئەندامی باڵای یەکێتی زانایان، کەوتە ناخی هەموو ئەوانەی دەزانن مردنی ئەو جۆرە کەسایەتیانە چ خەسارەتێکی گەورەیە بۆ کوردستان.\nخوالێخۆشبوو لە ماڵباتێکی ئایینپەروەرو نەتەوەدۆست و دڵسۆز بۆ مینبەرو میحراب و رێڕەوی کاروانی زانست و زانستخوازان هەڵکەوتبوو، ژینگەی خانەوادەیی و لێهاتوویی، ئەو زەمینەی پێدا بوو بتوانێ لەو تەمەنە مامناوەندییە بچێتە پێشەوەو خزمەتێکی جوان و رێک پێشکەش بکات و ببێتە کاراکتەرێکی دیارو جێی متمانەی هاوپیشەو دەوروبەری تا ئەوەی شەڕەفی براگەورەیی لە سەرپەرشتیکردنی زانایانی دەڤەری ئاکرێ پێ بڕا.\nمامۆستا یەکێک بوو لەوانەی گرنگی بەلایەنی زانستی و تەدریس و ناوەندە زانستیەکان و قوتابیانی ئایینی دەداو هەستی بایەخدان بە خوێندنی زانستە شەرعیەکان لای ئەو خەم و ئەولەویەت بوو، بۆیە وێڕای ئەرکی فەرمی لە مزگەوت و پەیمانگاو کۆلێژ دەرسی دەگوتەوەو خزمەتی دەکرد.\nلەرووی کۆمەڵایەتی و ئاشتەوایی و پاراستنی سەقامگیری کۆمەڵگەو قسەی خێرو حەزی چاکەکاری توانای خۆی سەرف دەکردو لە کۆکردنەوەی زانایان و پاڵپشتی رەوشی مزگەوت و گوتاری هاوسەنگ و میانڕەوی ئایینی و قوڵکردنەوەی پێکەوەژیان لە دەڤەرەکە جێگەی دیار بوو.\nهێندەی دیقەتم لە هەست و هەڵوێستەکانی دابێت، کەسێکی موخلیس بوو بۆ دین و مکوڕ بوو لەسەر ئەو مەبدەئانەی وەک مەلایەک هەڵیگرتبوو، داکۆکی لەو قەوارە ئایینپەروەری و نەتەوەپەروەرییە دەکرد، کە کورد لە دێرینەوە پێی پابەند بووە.\nپێش چەند مانگێک هاوکات لەگەڵ یادی ۵٠ ساڵەی دامەزراندنی یەکێتی زانایان کە عەرزم کرد پرۆژەیەک بۆ تۆمارو نووسینی یادەوەرییەکانی نیو سەدە خزمەتی یەکێتی زانایانم لەبەر دەستە، بابەتێکی تایبەتی بەو بۆنەوە بۆ کتێبی (پەنجا ساڵەی خزمەت..) نووسی، رامان و شرۆڤەو پوختەیەکی جوانی لەو روئیایەی هەیبوو خستیە ڕوو، کە تەعبیر بوو لەو هەستە ئایینی و پیشەیی و نەتەوەیی و نیشتمانیەی ئامانجی بوو لە ژیاندا.\nلەبەشێکی پەیڤەکانی کە بوونەتە یادگاری ئەرشیفی ئەو یەکێتیەی ئەو خزمەتی تێدا دەکرد، نووسیویەتی: "ئامانجی یه‌كێتی زانایان خزمه‌تكردنی زانایان و له رێگای ئه‌وانيش خزمه‌تكردنى ئایینی پیرۆزی ئیسلام‌و دۆزی ره‌وای گه‌له‌كه‌مان بووە، هه‌میشه یه‌كێتی زانایان به یه‌كه‌م شوێن دانراوه كه لێیه‌وه پارێزگاری له ئایینی پیرۆزی ئیسلام بكه‌ین‌و بتوانین به‌ره‌نگاری هه‌موو ئه‌و ده‌نگه نه‌شیاوه‌ش ببینه‌وه، كه بیانه‌وێت كوردو ئیسلام لێك دوور بخه‌نه‌وه‌و بۆشاییه‌كی گه‌وره بخه‌نه نیوان ئه‌مرۆ و دووێنی كورد، یه‌كیتی زانایان له سه‌ره‌تایی دامه‌زراندنیه‌وه‌و تا ئیستا كه یوبێلی زێرێنی یادی دامه‌زراندنیه هه‌میشه هاندان‌و به‌شداری كارا بووە بۆ یه‌كخستنه‌وه‌ی ماڵی كورد، هه‌روه‌ها رۆڵێكی باڵای هه‌بوویه له كاركردن له سه‌ر پاراستنی ئه‌من‌و ئاساییشی كوردستان‌و به‌رنگاربوونه‌وه‌ی ئه‌و دیارده نه‌شانازانه‌ی كه ئه‌من و ئاسایشی كوردستان تێك ده‌ده‌ن".\nلەراستیدا ئەو جۆرە کەسانە تەنها لەخۆیان ناڕۆن، بەڵکو بۆشاییەکی گەورە لەدەوروبەری خۆیان دروست دەکەن و بەتێپەڕبوونی زەمەن هەست بە لێکەوتەکانی دەکرێت، پڕکردنەوەی ئەو کەلێنەو هەڵکەوتنەوەی ئەو چەشنە مرۆڤانە ئاسان نیە، بەڵام قەدەری ئیلاهی قەرارێکی حەتمیەو بێ حیکمەت نیە.\nبۆیە رۆیشتنی ئەو تەرزە زانایانە لەسۆنگەو چوارچێوەی پێگەو پیشەی مەلایەتی و لەرووی کاریگەری و کاری خێرو کۆمەڵایەتیەوە خەسارەتێکی گەورەیە، بەتایبەت بۆ یەکێتی زانایان و هەموو ئەو مامۆستا بەرێزانەی ساڵانێکە پێکەوە خزمەت دەکەن.\nخوای بەخشندە لەفەزڵ و فەیزی شەوی هەیینی رۆحی شاد بکات و گۆڕی بۆ بکاتە مێرگێک لە باغەکانی بەهەشت و پاداشتی بەخێری لەسەر تەواوی کارو هەنگاوە باشەکان بداتەوەو مەئوای فیردەوسی ئەعلا بێت.


دووڤچوونا كوالێتى و كۆژمێ وێ گازێ دهێته كرن يا دێ ل سه‌ر وه‌لاتيان هێته به‌لاڤكرن | Evro News\nسه‌ره‌كى Facebook دووڤچوونا كوالێتى و كۆژمێ وێ گازێ دهێته كرن يا دێ ل سه‌ر...\nدووڤچوونا كوالێتى و كۆژمێ وێ گازێ دهێته كرن يا دێ ل سه‌ر وه‌لاتيان هێته به‌لاڤكرن\nلژنا پێشه‌سازى و وزه و سامانێن سرۆشتى ل جڤاتا پارێزگه‌ها دهۆكێ سه‌ره‌دانا هه‌ر ئێك ژ سه‌رته‌نگێ و پێ بزنێ كرن دا ژ نێزيك هايدارى كوالێتيا گازا سپى و كۆژمێ وێ بن ئه‌وا بڕياره ل سه‌ر وه‌لاتيان بهێته به‌لاڤكرن.\nعه‌بدولسه‌مه‌د تێلى، سه‌رۆكێ لژنا پێشه‌سازى و وزه و سامانێن سرۆشتى ل جڤاتا پارێزگه‌ها دهۆكێ د داخۆيانيه‌كێ دا راگه‌هاند كو لژنا وان ئه‌ڤرۆ رۆژا دوشه‌مبى رێكه‌فتى 4ى چريا دويێ 2019 سه‌ره‌دانا تاقيگه‌هێن پشكنينا به‌رهه‌مێن سۆته‌مه‌نيێ ل سه‌رته‌نگێ كرن ژبۆ پشت راست بوون ژ وێ گازا بڕياره ل سه‌ر وه‌لاتيان بهێته به‌لاڤكرن.\nلژنا پێشه‌سازى و وزه و سامانێن سرۆشتى ل جڤاتا پارێزگه‌ها دهۆكێ ئاشكه‌را ژى كر كو هه‌ر ئه‌ڤرۆ ئه‌وان سه‌ره‌دانا عۆمبارێن سه‌ره‌كى يێن سۆته‌مه‌نيێ ل پێ بزنێ ژى كرن ژبۆ هايدار بوون ل سه‌ر وى كۆژمێ گازا سپى يا دێ رۆژانه گه‌هيته پارێزگه‌ها دهۆكێ و ئه‌وا دێ ل سه‌ر وه‌لاتيان هێته به‌لاڤكرن.\nئەڤرۆ نیوز: د روونشتنا ئەڤرۆ یا پەرلەمانێ عیراقێ دا حەفت وەزیرێن دی یێن کابینا عیراقێ باوەریا پەرلەمانی بدەستڤە ئینان و بوونە وەزیر و کابینا نوو...


����� ���, ൹ �ʤ�� ���ص�� ���, ൹ ���ص�൹ �- �ʤ�� �����ص��\n���ҵ� ��� ����� �ǷԵ���. ���ԯڰ� �����������ٵ� ����� ����� �ճ�\n�ب�Եҹ� ���Եҹ�, ������ �ʯڰ������ �Թڹ�ҹ� ���ԯڰ� ��� �˵�. ���ڢԳ�\n��¡����ڵ� �� ����� ൹ ��� ��¡���� Ǳڲԡ�¡���� ��� �˵�. ��ʻ��ػ� �����\n���. ���ڢԳҹ� ����ҹҵ� Ǳڲ��صڵҹ� ��¡���ҷչ� �����. ���ڵ���\n���ڢ�೵� ���ڢ�� Ǳڲ�͵����� ���ڵ�. ������ڶ �صڵҹ���ҵ�. �-\n@�ԧ��ö: � �.�. ��� ��� � ����ʵ�   � �.�. ���� �صڵҹ���ҵ�


حەوتەمین دیداری شانۆی کوردی “یۆتۆبۆری” به یادی “دڵشاد ئەحمەد” لە سوید به‌ڕێوه‌چوو – Dengekan\nbyDenegkan\tAugust 31, 2021\tGeneral, Theatre\nمەنسوور جیهانی ـ\nحەوتەمین دیداری شانۆی کوردی “یۆتۆبۆری” به یادی “دڵشاد ئەحمەد” ئەکتەر و دەرهێنەری ناوداری شانۆی کوردستان له شاری یۆتۆبۆری لە سوید به‌ڕێوه‌چوو.\nحەوتەمین دیداری شانۆی کوردی “یۆتۆبۆری” به یادی ڕه‌وانشاد “دڵشاد ئەحمەد” ئەکتەر و دەرهێنەری ناوداری شانۆی کوردستان و سەرۆکی پێشووی کۆمەڵەی هونەرە جوانەکانی نێوده‌وڵه‌تی یۆتۆبۆری Internationella Sköna Konster، به دروشمی “شانۆ نوێبوونەوەی ژیانە” و به به‌شداریی دوو گرووپی شانۆیی له شانۆکارانی کورد و هه‌روه‌ها دوو سیمیناری پسپۆڕانه‌ی شانۆیی لە کاتژمێر 4ی دوانیوه‌ڕۆی ڕۆژانی 27 و 28 و 29ی ئۆگۆستی 202١ بە شێوەی ئۆنلاین له شاری یۆتۆبۆری لە وڵاتی سوید به‌ڕێوه‌چوو.\nله رۆژی یەکەمی حەوتەمین دیداری شانۆی کوردی “یۆتۆبۆری” واته ڕۆژی هه‌ینی 27ی ئۆگۆستی 202١ شانۆگەری “هیچم نییە بیشارمەوە” لە دەرهێنانی “ڕێژەن جەمال” بە شێوەی ئۆنلاین نمایشکرا و دیدارێکی کورت لەگەڵ ئه‌م شانۆکاره کورده سازکرا و له رۆژی دووهەم واته ڕۆژی شه‌مه 2٨ی ئۆگۆستی 202١ شانۆگەری “کچە سەتڵییەکە” لە دەرهێنانی “فاتیح بادپەروا” بە شێوەی ئۆنلاین نمایشکرا و دیدارێکی کورت لەگەڵ ئه‌م شانۆکاره مه‌ریوانییه سازکرا و له رۆژی سێهەمیشدا واته ڕۆژی یه‌کشه‌مه 29ی ئۆگۆستی 202١ سیمیناری پسپۆڕانه‌ی شانۆکار و نووسەر “دانا عەلی سەعید” و هەروەها سیمیناری پسپۆڕانه‌ی شانۆکار و نووسەر “زاهیر عەبە ڕەش” بە شێوەی ئۆنلاین به‌ڕێوه‌چوو.\nدیداریی ئەمساڵی شانۆی کوردی “یۆتۆبۆری” به هه‌وڵی کۆمەڵەی هونەرە جوانەکانی نێوده‌وڵه‌تی یۆتۆبۆری، به سه‌رۆکایه‌تی “عیزه‌ت ڕه‌ئووف” و هەروەها به سه‌رپه‌ڕه‌شتی به‌شی ته‌کنیکی له لایه‌ن “نه‌وزاد باهیر” بە شێوەی ئۆنلاین به‌ڕێوه‌چوو، چونکه دۆخی پەتای کۆرۆنا تاکوو ئیستا له سوید ئاسایی نەبۆتەوە و بەپێی رێنماییەکانی تەندروستی لە‌م وڵاته کۆبوونەوە بەشیوە ئاسیاییەکەی رێگەپێدراو نییە.\nبەڕێوەبەرایەتی راگەیاندنی گشتیی حەوتەمین دیداری شانۆی کوردی یۆتۆبۆری.\nPrevious رووخانی دەسەڵاتی سەربەئامریکا لە ئەفغانستان و ئەزموونەکانی بۆ حکوومەتی هەرێمی کوردستان.. خەلیل غەزەڵی\nNext خەیاڵێک لە دووریی یار.. قەسیدەی: ستیڤان شەمزینی\nداتاشینی وشه‌و شێواندنی زمان له‌په‌راوێزی گه‌یاندنی مانادا … سه‌دیق سه‌عید ڕواندزی\nئێمه له مێژه مردووین هاوڕێ … شه‌یدا عه‌لیخا\nلە بارەی ئەزموونی شیعرییەوە.. ستیڤان شەمزینی


سیسته‌می زانیاری تاقیگه – Medya Diagnostic Center\nسیستەمی زانیاری تاقیگە\nئێمە لاب وێر بەکاردەهێنین کەوا ڕابەرێکی ڕوونە لە پیشەسازی پڕۆگرامسازی ئۆتۆوماتیکی تاقیگەیی. سیستەمی زانیاری تاقیگە وەک ماڵێکە بۆ داتابەیزی نەخۆش و ئەنجامی پشکنینەکان و ڕاپۆڕتەکان هەروەها لەگەڵ تۆڕی ئامێرە شیکارییەکانمان بەستراوە، کەوا هەموو کاتێک دڵنیایی دەدات بە ڕاست و دروست و جێ متمانەیی ئەنجامەکانمان. سیستەمی زانیاری تاقیگە توانای ئەرشیف کردن و گەڕاندنەوەی گشت پشکنین و ئەنجامی نەخۆشەکانی هەیە کەوا لە تاقیگەکەمان ئەنجامیان داوە بە دڵنیایی تەواو لەسەر متمانە و مێژووی پزیشکی نەخۆش و توانای پشکنین وەک بەشێک لە پڕۆگرامی دڵنیایی جۆریمان\nسه‌نته‌ری میدیا پێداویستی و خاڵی توندی هه‌یه بۆ کوالێتی نموونه و دیاریکردنی. ئه‌و نموونه‌یه‌ی له‌گه‌ڵ خاڵه‌کان ناگونجێت ناتوانرێت شیکار بکرێت. سه‌نته‌ره‌که‌مان پێوانه و فرمانی داناوه بۆ که‌لوپه‌له‌کانی کۆکردنه‌وه‌ی نموونه‌کان و چۆنییه‌تی کۆکردنه‌وه‌ی نموونه‌کان وه‌ک میز، سیمین، پیسایی، بەڵغەم که‌وا پشت بە پێویستی پشکنینه‌کان دەبەستێت\nلاب وێر سه‌رکه‌وتنی به‌ده‌ست هێناوه به گه‌یشتن به ڕاسپارده‌کان و ڕابینینی لە پڕۆژه‌ی سیستەمی زانیاری بەڕێوەبردنی تاقیگە و پەراوی تێبینی ئەلیکتڕۆنی تاقیگەیی گه‌وره و بچووک ناوەخؤیی و جیهانی و ڕۆتین و ئاڵۆز\nلاب وێر کە ڕابەرێکی ڕوونە لە پیشەسازی پڕۆگرامسازی ئۆتۆماتیکی تاقیگەیی وە بەتەواوی ڕێکخراوە لەگەل سیستەمی زانیاری بەڕێوەبردنی تاقیگە و پەراوی تێبینی ئەلیکترۆنی تاقیگە


https://1baiser.com باکوور دەکوڵێت |\nHome ڕاپۆرت باکوور دەکوڵێت\non: ئاب 29, 2019 In: ڕاپۆرت, سەرەکیNo Comments\n״لابردنی سەرۆکشارەوانییەکان ئیستەنبووڵ و ئەنقەرەش دەگرێتەوە״\nحکومەتى تورکیا سێ گەورە شارەوانیى لە هەدەپە سەندەوە و لە شوێنیان قەیوم سەپێنرا، هەدەپە ئەو هەنگاوە بە کودەتا و داگیرکارى ناو دەبات و جەخت دەکاتەوە ئەو هەنگاوە لە حکومەت قبووڵ ناکەن و مامەڵەش لەگەڵ قەیومەکان ناکەن.\n١٩ى ئەم مانگە وەزارەتى ناوخۆى تورکیا بڕیارى لەسەرکارلابردنى هەر سێ سەرۆکشارەوانیى گەورەى باکوورى کوردستان (ئامەد، مێردین، وان)ی دەرکرد و ئاگادار کرانەوە کە چیتر نەچنە سەر کارەکانیان و لە شوێنى ئەوانیش ״قەیوم״ دانرا.\nعەدنان سەلچووك مزراكلی، سەرۆکشارەوانیى ئامەد، ئەحمەد تورك، سەرۆكشارەوانیی مێردین، بەدیعە ئۆزگۆكچە سەرۆكشارەوانیی وان لادران و، لە شوێنەکانیشیان هەریەکە لە گوزەل ئۆغڵوو، بۆ شارەوانیى ئامەد و مستەفا یامان، بۆ شارەوانیى مێردین و محەمەد ئەمین بیلمەز، بۆ شارەوانیى وان دیارى کران.\nوەزارەتى ناوخۆى تورکیا ڕایگەیاندووە، کە ئەو سێ سەرۆکشارەوانییە پەیوەندییان لەگەڵ پەکەکە هەبووە و پارەى شارەوانییەکانیان بۆ پەکەکە ڕەوانەى قەندیل کردووە، بەبێ ئەوەى هیچ بەڵگەیەک پێشکەشى دادگا بکەن و لە ڕێگەى یاساوە بڕیار لەو بارەیەوە بدەن.\nبەدیعە ئۆزگۆكچە، سەرۆكشارەوانیی وان کە لە پۆستەکەى لادراوە بە ״ئاژانس״ى وت: ״ئەم هەنگاوەى دەوڵەتى تورکیا درێژەى داگیرکارییە کە لە ڕۆژئاوا و باشوورى کوردستان بەڕێوە دەچێت، ئەمە کوتاییەکى سیاسییە لە تۆڵەى شکستى ئەکەپە و مەهەپە لە هەڵبژاردنى ئازارى ئەمساڵ.״\nجەختی کردەوە هیچ کاتێک ئەو هەنگاوە داگیرکارییە قبووڵ ناکەن و بێدەنگ نابن، بە وتەى خۆى ئەگەر لە دوورخستنەوەى ئەوان بێدەنگى هەبێت ئەوا شارەوانییەکانى تریش دوور دەخرێنەوە، بۆیە داوا لە گەلى کورد لە هەر چوار پارچەى کوردستان دەکات ئەو کودەتایە قبووڵ نەکەن.\nلە هەڵبژاردنى شارەوانییەکانى مانگى ئازارى ئەمساڵ هەدەپە ٦٨ شارەوانیی بە دەست هێنابوو، عەدنان سەلچوك مزراكلی، سەرۆکشارەوانیی ئامەد ٦٣% دەنگەکانى بە دەست هێنابوو، ئەحمەد تورك سەرۆك شارەوانیی مێردین ٥٦%، بەدیعە ئۆزگۆكچە، سەرۆكشارەوانیی وان ٥٣%ی دەنگەكانى باکوورى کوردستانیان بە دەست هێنابوو.\nهاوکات لەگەڵ دوورخستنەوەى ئەو سێ سەرۆکشارەوانییە هەڵمەتێکى فراوانیش بۆ دەستگیرکردنى کارمەندانى شارەوانییەکان دەستی پێ کرد و لە ١٩ى مانگەوە تا ئێستا نزیکەى ٨٠ کەس لە ناو شارەوانییەکاندا دەستگیر کراون و گواستراونەتەوە بۆ زیندان، لەگەڵ ٨٠٠ کەس لە لایەنگرانی هەدەپە و خۆپیشاندەران.\nهودا کایە، پەرلەمانتارى هەدەپە لە پەرلەمانى تورکیا ئاماژە بەوە دەکات، ئەردۆغان بۆ سەندنەوەى شارەوانییەکان لە جەهەپە پێویستى بە بیانوویەک هەیە و ئەو بیانووەش لە سێ سەرۆکشارەوانییەکەى هەدەپەدا تاقی کرایەوە.\nلەسەر سەندنەوەى ئەو سێ سەرۆکشارەوانییە لە هەدەپە هەریەکە لە ئەمەریکا و یەکێتیى ئەورووپا نیگەرانیی خۆیان لەو مامەڵەیەى تورکیا ڕاگەیاند و بە پیشێلکردنى دەنگ و ئیرادەى خەڵک وەسفیان کرد، هاوکات داواشیان لە حکومەتى تورکیا کرد ڕێز لە دەنگى خەڵک بگرێت و بڕیارەکەى هەڵبووەشێنێتەوە.\nدوورخستنەوە و زیندانیكردنی سەرۆكشارەوانییەكانی كورد لە باكووری كوردستان لە 4/1/2016 دەستی پێ كرد كاتێك دادگای شاری وان سزای 15 ساڵ زیندانیی بەسەر ئەحمەد گایا، سەرۆكی شارەوانیی شاری (وان)دا سەپاند و دواتر ٩٤ سەرۆکشارەوانى لە کارەکانیان دوور خرانەوە.\nگونای کوبلای، وتەبێژى هەدەپە بە ״ئاژانس״ى ڕاگەیاند: ئەم بڕیارە بە یەکەوە ژیان لە تورکیا دەخاتە مەترسییەوە ئەگەر کورد وەک هاووڵاتیى ئەم وڵاتە سەیر ناکرێت کەواتە دەستوور و یاسا پێشێل دەکرێت.\nکوبلاى تەئکید لەوە دەکاتەوە کە ئەمە سەرەتایە و هەر ئەو سێ شارەوانییە نابێ، بەڵکوو شارەوانییەکانى ئیستەنبووڵ و ئەنقەرە و ئیزمیریش دەگرێتەوە، بۆیە داوا لە جەهەپە و ئی پارتى و سەرجەم هێزەکانى تر دەکات هەڵوێستیان هەبێت و بێدەنگ نەبن.\nلە مانگى ئازارى ئەمساڵ و لە گەرمەى بانگەشەى هەڵبژاردنى شارەوانییەکانى تورکیا، ڕەجەب تەیب ئەردۆغانی سەرۆككۆماری توركیا ڕایگەیاند، هەدەپە پێی وا نەبێت کە هەموو شارەوانییەکانى بردەوە لەسەر کورسى دادەنیشن، بەڵکوو چەند شارەوانى ببەنەوە لێیان دەسەننەوە.\nلە دواى لادانى سێ سەرۆکشارەوانییەکانى ئامەد و وان و مێردین خۆپیشاندانى پەرلەمانتار و ئەندام و بەرپرسانى ترى هەدەپە تا ئێستا بەردەوامە، هێزە ئەمنییەکانیش بە تووندى ڕووبەڕووى خۆپیشاندەران بوونەتەوە و جگە لە بریندارکردنى سێ پەرلەمانتار و ژمارەیەک خۆپیشاندەر، نزیکەى ٨٠٠ کەسیان دەستگیر کردووە.\nئەکرەم مەزڵوم، چاودێرى سیاسیى کورد لە باکوورى کوردستان، پێی وایە ئەردۆغان ناتوانێت شکستى لەدەستدانى ئیستەنبووڵ و ئەنقەرە لەبیر بکات و قبووڵى بکات، بۆیە دەیەوێت تۆڵەى ئەو شکستە گەورەیە لە هەدەپە بکاتەوە.\nئێران سنوورەکان پڕ دەکات لە سەرباز\nكوشتن پایته‌ختی هەراسان کردووە\nمه‌كته‌بی سیاسی یه‌كێتی له كۆونه‌وه‌دایه


Kurdîpêdiya - ئارتیشوو\n📊 Babet 374,761 | Wêne 59,316 | Pertk PDF 11,062 | Faylî peywendîdar 43,581 | 📼 Video 168 | 🗄 Serçawekan 14,815\n🔣 ئارتیشوو | 🏷 Pol: Hemecore | Zimanî babet: 🏳 کوردیی ناوەڕاست | 👁🗨\nئەم ناوە لە فەرانسەیی وەرگیراوە و رووەکێکی چەند ساڵانە لە تیرەی "Asteraceae" و گەڵاکانی درێ و پەل پەلە و لە سەرەوە گوڵێکی شینی جوان دەر دەکا، پێش ئەوەی کە گوڵ بکات خونچەکانی لێ دەکەنەوە و دیکوڵێنن بۆ چێشت، لاسک و گەڵاکانی تامیان تاڵە، لە وڵاتانی ئورووپاییدا بە کاڵێش دەیخۆن، بۆ دەوا بەکاری دێنن و کالسیۆم و منگزیۆم و فسفۆری تێدایە و هەروەها ڤیتامینی Bتێدایە. بە فەرانسەیی Artichoke پێ ئەڵێن.\n 📕 | 🏳 کوردیی ناوەڕاست | گوڵنامەی کوردی - دانانی حامید درودی\n➕ Em babete lelayen: (Hawrê Baxewan)ewe le: May 25 2011 10:51AM tomarkirawe\n👁 Em babete 6,475 car bînrawe\n📷 Faylî Wêne 1.0.1 40 KB May 25 2011 10:51AM Hawrê Baxewan


گۆڤاری ناشناڵ ئێنترست له‌سه‌ر زارى توێژه‌رێكه‌وه ئاماژه به واده‌ى دەستپێكردنی شەڕی نێوان ئەمریكا و ئێران ده‌كات.\nجێم كران توێژەر لە پەیمانگەی بیكر بۆ سیاسەتی گشتییەوە ئاماژه به‌وه ده‌كات: ئێران و ئەمریكا لە هاوینی ئەمساڵدا بەرەو شەڕ دەڕۆن دوای كشانەوەی ئەمریكا لە ڕێككەوتنی ناوەكی و توندكردنەوەی گەمارۆكانی سەر ئێران\nله راپۆرتێكى ئه‌و گۆڤاره‌دا هێما بە هەوڵەكانی ئێرانیش بۆ گەڕانەوە بۆ سەردەمی پێش ڕێككەوتنی ناوەكی كراوە و دەشپرسێت ئایا واشنتن ئامادەیە بۆ داگیركردنی ئێران و چەكداماڵینی و بەرەوڕووبوونەوە لەگەڵ 750 هەزار هێزی لەشكری و پاسدار؟\nئه‌وه‌شى خستوه‌ته‌روو:شەڕی عیراق كە زۆرتر لە دوو ترلیۆن دۆلاری تێچوو سووكتردەبێت لە شەڕی ئێران، چونكە شەڕكردن لەگەڵ ئێران گەورەتر و خەیاڵی دەبێت، دەشبێت بەهۆی داخستنی گەرووی هورمز و وەستانی هەناردەی چوار ملیۆن بەرمیل نەوتی ڕۆژانە.\nجێم كرانى توێژەر ئاشكراشى ده‌كات:تاكو ئێستا كات ماوە بۆ خۆ لادان لە شەڕ، پێویست دەكات لەسەر سەركردەكانی ئێران و ئەمریكا لە شەڕ دووربكەونەوە\n6162 جار خوێندراوه‌ته‌وه\n6/19/2019 3:04:35 PM